ΔΙΚΤΥΟΥΡΓΟΣ ΜΑΚΕΔΩΝ Τι πραγματικά συμβαίνει στη Βενεζουέλα - ΔΙΚΤΥΟΥΡΓΟΣ ΜΑΚΕΔΩΝ\nHome / διεθνή / Τι πραγματικά συμβαίνει στη Βενεζουέλα\nΤι πραγματικά συμβαίνει στη Βενεζουέλα\nΠόλεμος και "επικοινωνία"\nΔεν υπάρχει αμφιβολία ότι το Καράκας αντιμετωπίζει σοβαρά προβλήματα μετά τον θάνατο του Ούγκο Τσάβες, τη μείωση των τιμών του πετρελαίου, την επιβολή και την εντατικοποίηση των προσπαθειών της Ουάσιγκτων για την ανατροπή του Μαδούρο και την επιβολή κυρώσεων.\nΑπό την εκστρατεία της Διαφάνειας (γκλάσνοστ), που συνέβαλε αποφασιστικά στην κατάρρευση της ΕΣΣΔ, έως το μπαράζ του γερμανικού τύπου κατά της Ελλάδας, το 2009-10, που συνέβαλε στα Μνημόνια και τις Δανειακές, ο «πόλεμος των ιδεών» συνιστά κύριο τμήμα κάθε μορφής πολέμου. Πριν από όλες τις στρατιωτικές επεμβάσεις, είχαμε πάντα καταιγισμό αρνητικών δημοσιευμάτων εναντίον των χωρών που εκπρόκειτο να πληγούν (Γιουγκοσλαβία, Ιράκ, Λιβύη κ.ο.κ.) Συνήθως οι εκστρατείες αυτές δεν είναι ολότελα αυθαίρετες, ούτε στηρίζονται μόνο ή κυρίως σε ψέμματα, χωρίς να λείπουν κι αυτά. Για να είναι αποτελεσματικές στηρίζονται κυρίως σε αληθινά στοιχεία, δυσανάλογα όμως και εκτός πλαισίου προβεβλημένα και στην αποσιώπηση άλλων.\nΑυτά συνέβαιναν πάντα, γιατί οι ιδέες αποκτούν υλική δύναμη υιοθετούμενες από τους ανθρώπους. Η εισαγωγή όμως της ιδιωτικής τηλεόρασης, η υπερσυγκέντρωση των Μέσων στα χέρια του χρηματιστικού κεφαλαίου, η εμφάνιση του ‘Ιντερνετ, η φανταστική έκρηξη της κυβερνητικής, των big data και μορφών κυβερνοπολέμου και κυβερνοελέγχου, άλλαξε ριζικά τα δεδομένα. Εχει γίνει πια πολύ δύσκολο, σχεδόν αδύνατο, όχι μόνο στους απλούς πολίτες, αλλά ακόμα και σε πεπειραμένους δημοσιογράφους να σχηματίσουν αντικειμενική άποψη για σοβαρά θέματα.\n«Δεν θα έλεγα κάτι τέτοιο. Θεωρώ άλλωστε ότι όροι όπως ανθρωπιστική κρίση συχνά χρησιμοποιούνται για να προετοιμάσουν και να δικαιολογήσουν επιχειρήσεις ανατροπής καθεστώτων. Η Βενεζουέλα αντιμετωπίζει ασφαλώς μεγάλα προβλήματα, γιατί έχει γίνει στόχος οικονομικού πολέμου, αλλά δεν αντιμετωπίζει ανθρωπιστική κρίση», λέει ο Αλφρεντ Ντε Ζάγιας.\nΚαι μας δίνει ένα παράδειγμα του τι εννοεί, αναφερόμενος στην απόφαση της Κολομβίας να μπλοκάρει τις εξαγωγές φαρμάκων για την ελονοσία στη Βενεζουέλα, παρά την επιδημία στην Αμαζονία. Το Καράκας αναγκάστηκε να εισάγει τα φάρμακα από τους Ινδούς.\nΟ Ντε Ζάγιας είναι ο Γραμματέας της Επιτροπής Ανθρωπίνων Δικαιωμάτων του ΟΗΕ. Ένας από τους γνωστότερους και διαπρεπέστερους νομικούς παγκοσμίως, ασχολήθηκε και με το κυπριακό. Συνυπογράφει έκθεση δέκα επιφανών διεθνών νομικών που συνιστά συντριπτική κριτική του σχεδίου Ανάν.\nΊσως όμως τον λόγο τον τον ξέρει ο Αμερικανός Υπουργός Εξωτερικών. Μιλώντας πρόσφατα, στο Πανεπιστήμιο του Τέξας, προέβλεψε ότι πιθανώς θα γίνει πραξικόπημα στη Βενεζουέλα και συνέστησε, «αστειευόμενος», στον Μαδούρο να αναζητήσει άσυλο στην Κούβα. Πρόσθεσε ότι δεν έχει καμία πληροφορία, όμως συνηθίζονται τα πραξικοπήματα στις χώρες της Λατινικής Αμερικής που «δεν πάνε καλά». Ο Γερουσιαστής Μαρκ Ρούμπιο δεν περιορίστηκε σε προφητείες. Κάλεσε δημοσίως τον στρατό να ανατρέψει τον Πρόεδρο της Βενεζουέλας.\nΟ Μαδούρο, μας λέει ο Αλμέιντα, έδειξε τακτικές πολιτικές ικανότητες κερδίζοντας τις τελευταίες εκλογές και σταθεροποιώντας τη θέση του, όμως η οικονομική κατάσταση παραμένει πολύ άσχημη και 400.000 Βενεζουελάνοι έχουν φύγει από τη χώρα. Παρόλες τις σχετικές πολιτικές επιτυχίες του, που οφείλονται στην επιθυμία του πληθυσμού να μην επιστρέψει στο παρελθόν, το καθεστώς θα παραμείνει πάντα τρωτό απέναντι στις διαφοροποιήσεις του κοινωνικού και του πολιτικού τοπίου εσωτερικά και διεθνώς. Η Βενεζουέλα, πιστεύει, είναι «άρρωστη» από απουσία δημοκρατίας στο κόμμα, τα συνδικάτα, τη βάση. Μόνο η ενεργός συμμετοχή των εργαζομένων και ο λαϊκός έλεγχος θα μπορούσαν να τη «θεραπεύσουν», σταθεροποιώντας κατά τρόπο ουσιαστικό και μακροπρόθεσμο μια εξουσία που θάμπαινε σε έναν «σοσιαλιστικό» δρόμο.


Ύλη, Εν.1.Θ5.Γνωρ.\n5ο ΘΕΜΑ: Τα υλικά σώματα μπορούν να χωρισθούν σε δύο μεγάλες κατηγορίες, τα καθαρά σώματα και τα μίγματα.\n1. Γνωριμία με τα ομογενή μίγματα.\n2. Γνωριμία με τα ετερογενή μίγματα.\n3. Διαχωρίστε ένα "πολύπλοκο" μίγμα στα συστατικά του.\nΤο μέγεθος των μορίων είναι πάρα πολύ μικρό. Ένα μόριο νερού είναι τόσες φορές μικρότερο από μια σταγόνα νερού, όσες περίπου φορές μικρότερο είναι ένα πορτοκάλι από τη Γη μας. (Η αναλογία είναι αμφισβητήσιμη γιατί τα μεγέθη των πορτοκαλιών διαφέρουν αρκετά μεταξύ τους).\nΓια να μετρήσει κανείς τα μόρια που περιέχονται σε ένα μόλις γραμμάριο νερού, με ρυθμό ένα μόριο ανά δευτερόλεπτο, θα χρειαστεί 1.000.000.000.000.000 χρόνια!!!\nΗ καρδιά της ύλης, το άτομο, είναι κατά το μεγαλύτερο μέρος του κενός χώρος. Έτσι αν το κάθε άτομο συμπιέζονταν ώστε να καταλάβει χώρο ίσο με τον πυρήνα του, τότε το υλικό μιας στήλης του Ολυμπίου Διός θα έπιανε χώρο μικρότερο από τη γομολάστιχα στο άκρο του μολυβιού. (Θα είχε όμως περίπου το ίδιο βάρος με το βάρος της κολώνας).\n(Σημείωση: Η προσέγγιση αυτή είναι υπεραπλουστευμένη, εφ όσον και όλες οι στήλες δεν έχουν την ίδια μεταξύ τους μάζα, ούτε φυσικά και οι γομολάστιχες των μολυβιών είναι όλες όμοιες. Κρατήθηκε όμως σαν ένα εντυπωσιακό μακροσκοπικό "ανάλογο").\nΤο "ευτελές" κάρβουνο και το πανάκριβο διαμάντι είναι από χημική άποψη το ίδιο ακριβώς σώμα (άνθρακας). Διαφέρουν μόνο στον τρόπο με τον οποίο συνδέονται μεταξύ τους τα άτομα του άνθρακα.\nΌλα τα μέταλλα δεν είναι σκληρά όπως νομίζουμε. Υπάρχουν μέταλλα όπως είναι ο υδράργυρος που στις συνήθεις συνθήκες πίεσης και θερμοκρασίας είναι υγρά ή άλλα όπως π.χ. το κάλιο ή το νάτριο που είναι πολύ μαλακά και ελαφρά και αν τα αγγίξει κανείς μπορούν να του προκαλέσουν εγκαύματα. Τα τελευταία αυτά μέταλλα αντιδρούν πολύ βίαια με το νερό και το διασπούν σχηματίζοντας ουσίες που ονομάζονται βάσεις. Κοινά χαρακτηριστικά γνωρίσματα των μετάλλων είναι ότι είναι καλοί αγωγοί της θερμότητας και του ηλεκτρισμού και ότι έχουν μεταλλική λάμψη.


Αυτή συνίσταται στο μεγαλύτερο μέρος της στη λατρεία πνευμάτων. Τα πνεύματα αυτά είναι προσωποποιημένα όντα, καλά ή κακά, που κατοικούν σε φυσικά όντα ή αντικείμενα, όπως ορισμένοι άνθρωποι, δέντρα, ζώα, λίμνες, ποτάμια, βουνά, εδαφικές περιοχές σε φυσικά φαινόμενα, όπως ο άνεμος και η βροχή• Αλλά και σε φαινόμενα όπως οι επιδημικές αρρώστιες που θεωρούνται ότι είναι εξωτερικές εκδηλώσεις πνευμάτων. Πνεύματα επίσης είναι οι ψυχές των νεκρών και γενικά των προγόνων. Οι πρόγονοι αποτελούν τη μορφή εκείνη του υπερφυσικού, στην οποία περισσότερο από όλες απευθύνεται η αφρικανική θρησκευτικότητα. Αυτοί προστατεύουν την οικογένεια και εξασφαλίζουν τη γονιμότητα, την υγεία και γενικά την ευημερία της. Στα πνεύματα, προγονικά ή μη, αποδίδεται σχεδόν καθετί που συμβαίνει. Έτσι, η πίστη σ' αυτά εξηγεί τα συμβαίνοντα στον κόσμο και δημιουργεί ένα γενικό πλαίσιο που δίνει νόημα στη ζωή και μάλιστα στις διάφορες δοκιμασίες.\nβ) Η πίστη στο δημιουργό θεό\nΠαράλληλα με τα πνεύματα υπάρχει συχνά στα αφρικανικά θρησκεύματα ένας υπέρτατος θεός. Αυτός διακρίνεται από το γεγονός ότι δεν εξουσιάζει κάποια επιμέρους περιοχή, αλλά το σύνολο του κόσμου, τον οποίο δημιούργησε, σύμφωνα με μια πληθώρα μύθων. Ο θεός αυτός, αφού δημιούργησε τον κόσμο, για κάποιο λόγο (π.χ. κακή συμπεριφορά των ανθρώπων ή κάποιο λάθος κτλ.), απομακρύνθηκε από αυτόν. Το θεό αυτόν δεν τον λατρεύουν, διότι θεωρείται ότι βρίσκεται πολύ μακριά για να φροντίσει για τις καθημερινές ανθρώπινες ανάγκες. Τον\nΤα πνεύματα φανερώνονται μέσα από τη λεγόμενη πνευματοληψία, δηλαδή την κατάληψη και χρήση του σώματος, της φωνής κτλ. κάποιου ζωντανού ανθρώπου, άνδρα ή γυναίκας. Οι άνθρωποι αυτοί λέγονται ιεροδιάμεσοι (σαμάνες). Μέσα από την ικανότητά τους να επικοινωνούν με τα πνεύματα επηρεάζουν πολύ τη ζωή των ανθρώπων ατομικά, αλλά και εκείνη ολόκληρων περιοχών αφού αποφαίνονται για διάφορα σημαντικά θέματα, όπως αν πρέπει να γίνει πόλεμος, με ποια μέσα πρέπει να αντιμετωπιστεί μια κατάσταση, ποιοι κανόνες πρέπει να διέπουν την κοινωνική ζωή κ.ά. Εκτός από τους σαμάνες πρόσωπα που χαρακτηρίζουν την αφρικανική θρησκεία είναι οι μάγοι. Επειδή ο σαμανισμός* και η μαγεία* δεν είναι το ίδιο, σαμάνες και μάγοι δε συμπίπτουν αναγκαστικά.\nΤην επικοινωνία με τους προγόνους και με τα πνεύματα που γίνεται μέσω της πνευματοληψίας συμπληρώνει η επικοινωνία που γίνεται με τη λατρεία. Η λατρεία έχει πάμπολλες μορφές: από εκείνη που γίνεται στις διαβατήριες τελετές, δηλαδή στις τελετές κατά τις οποίες το άτομο περνά από το ένα στάδιο ζωής στο άλλο, όπως η γέννηση, η εφηβεία, ο γάμος και ο θάνατος ως τη λατρεία που γίνεται ευκαιριακά. Τελετές μύησης, κάθαρσης, ικεσίας, εξιλέωσης, ανάμνησης, επανάληψης κάποιας μυθικής πράξης (π.χ. της κοσμογονίας), προσφοράς, θυσίας, είναι κάποιες από τις βασικές της μορφές. Οι προσφορές (π.χ. τροφής) και οι θυσίες (π.χ. κάποιου ζώου) αποτελούν τον κυριότερο τύπο λατρείας. Με αυτές, ιδίως στην περίπτωση των προγόνων, επιδιώκεται η συντήρηση των υπερφυσικών όντων, ώστε και αυτά με τη σειρά τους να φροντίσουν για την ευημερία του λάτρη, της οικογένειας ή της κοινότητας. Η λατρεία γίνεται συνήθως κοντά στον τόπο όπου κατοικούν τα πνεύματα, π.χ. κάτω από κάποιο μεγάλο δέντρο, όταν πρόκειται για το πνεύμα που κατοικεί σ' αυτό, δίπλα σε ένα ποτάμι, όταν πρόκειται για\nτο πνεύμα του ποταμού ή, στην περίπτωση των προγόνων, στους τάφους τους, στους προγονικούς ναούς, κ.ο.κ.\n1. Αφρικανικός μύθος\n(Ninian Smart, The Religious Experience of Mankind, 1980 (1969), σ. 60).\n1.\tΠοια είδη υπερφυσικών όντων λατρεύονται στις αφρικανικές θρησκείες;\n2.\tΠοια η διαφορά μεταξύ πνευμάτων και δημιουργού θεού;\n3.\tΠοιες πρακτικές λειτουργίες εκπληρώνει η πίστη σε πνεύματα στη ζωή των Αφρικανών γενικά;\n4.\tΠοιο ρόλο παίζουν οι ιεροδιάμεσοι στη διαμόρφωση της αφρικανικής κοινωνίας;


**** ΞΕΝΟΔΟΧΕΊΑ MONTEREY PLAZA, ΜΟΝΤΕΡΈΙ ****\nΤο Monterey Plaza Ξενοδοχείο είναι θεσπέσιο ξενοδοχείο 4 αστέρων, το οποίο βρίσκεται σε κοντινή απόσταση με τα πόδια από παραλία. Ανακαινισμένο το 2007, το κατάλυμα έχει μοντέρνο στιλ.\nΧάρη στην τοποθεσία του ξενοδοχείου στην καρδιά του Μοντερέι οι επισκέπτες μπορούν εύκολα να περπατήσουν μέχρι βοτσαλωτή παραλία παραλία. Βρίσκεται σε παράκτια περιοχή και απέχει 2 χλμ από το κέντρο της πόλης.\nMonterey Bay Aquarium είναι 700 μέτρα από το ξενοδοχείο και Παραθαλάσσια Περιοχή Cannery Row είναι περίπου 200 μέτρα μακριά.\nΌλα τα 290 λειτουργικά δωμάτια διαθέτουν κεντρική θέρμανση, ασύρματο internet, θυρίδα ασφαλείας για λάπτοπ, σίδερο και σιδερώστρα και CD player. Μερικά δωμάτια έχουν πανοραμική θέα σε Κόλπος Monterey. Υπάρχουν ιδιωτικά μπάνια με σεσουάρ, σκουφάκι μπάνιου και πετσέτες καθώς και παροχές για καφέ και τσάι, ψυγείο και γυάλινα σκεύη για αυτοεξυπηρέτηση.\nΗ πλούσια ποικιλία των πιάτων ευρωπαϊκής κουζίνας σερβίρεται στο εστιατόριο στο εξωτερικό χώρο. Το καφέ-μπαρ σερβίρει σνακ και ψητά.\nΟι επισκέπτες μπορούν να φτάσουν στο Monterey Plaza Ξενοδοχείο οδικώς από το αεροδρόμιο Monterey Peninsula σε 15 λεπτά.\nΤο Monterey Plaza Ξενοδοχείο επίσης προσφέρει αυτοκίνητο και ποδήλατο προς ενοικίαση.\nΈχει σπα lounge, τζακούζι και σάουνα καθώς και ατμόλουτρα, περιποίηση προσώπου και μασάζ στη διάθεση των επισκεπτών. Διαθέτει ορειβατική ποδηλασία και πεζοπορία καθώς και γυμναστήριο και κέντρο φίτνες που θα βοηθήσουν στην ευεξία των ταξιδιωτών.\nMonterey Plaza Hotel Monterey Ca, Ηνωμένες Πολιτείες της Αμερικής\nAira Xing Ξενοδοχείο **, Νέο Δελχί Golden Boutique Angkasa Ξενοδοχείο ****, Τζακάρτα Cosmos Ξενοδοχείο ****, Ταϊπέι Sunrise Ξενοδοχείο ***, Νέο Δελχί Cairo Inn Hostel ***, Κάιρο Cervantes Ξενοδοχείο ****, Γκουανταλαχάρα Song Anh 2 Ξενοδοχείο **, Πόλη Χο Τσι Μινχ Tan Ha Ξενοδοχείο **, Πόλη Χο Τσι Μινχ Four Points By Sheraton Airport Ξενοδοχείο ***, Νάσβιλ Cat Hostel, Λας Βέγκας Bed & Breakfast Casa Da Rose Ξενοδοχείο ***, Ρίο ντε Τζανέιρο Waikiki Kuhio Great View 1-bedroom Διαμέρισμα, Χονολουλού The Level At Melia Caribe Tropical Ξενοδοχείο *****, Πούντα Κάνα Crystal Crown Ξενοδοχείο ***, Κουάλα Λουμπούρ Amaris Pancoran Ξενοδοχείο **, Τζακάρτα Paradise Island & Spa Θέρετρο *****, Βόρεια Ατόλη Μαλέ Royal Island And Spa Θέρετρο *****, Dharavandhoo Hug Hostel **, Τσιάνγκ Μάι Plaza Athenee Ξενοδοχείο *****, Νέα Υόρκη The Algonquin Times Square, Autograph Collection Ξενοδοχείο ****, Νέα Υόρκη Belleclaire Ξενοδοχείο ****, Νέα Υόρκη Marrakech Ξενοδοχείο ***, Νέα Υόρκη Kimpton Palomar Beverly Hills Ξενοδοχείο ****, Λος Άντζελες Caesars Ξενοδοχείο *****, Λας Βέγκας


Δεντρο - αναρρίχηση\nΗ Trekking Hellas είναι παραπάνω από μια επιχείρηση. Είμαστε μια ομάδα αφοσιωμένων ανθρώπων, που μοιράζονται ένα κοινό όραμα. Την «παροχή αυθεντικών εμπειριών στη φύση». Αγάπη για τη φύση, τη δράση, τα ταξίδια. Η πολυετής εμπειρία και οι ανοιχτοί μας ορίζοντές μας αποτελούν την κινητήρια δύναμη για να εξελισσόμαστε και να γινόμαστε καλύτεροι. Αυτό που μας ξεχωρίζει είναι η όρεξη να μεταδώσουμε τις γνώσεις και την αγάπη μας για τις υπαίθριες δραστηριότητες σε όλους εσάς. Να προσφέρουμε αξέχαστες εμπειρίες, αλλά και να εμπνέουμε τις αξίες της outdoor παιδείας. Αυτά είναι τα στοιχεία που οδήγησαν και οδηγούν την Trekking Hellas στην κορυφή στο χώρο του τουρισμού των υπαιθρίων δραστηριοτήτων.\nΠάντα με σεβασμό προς το φυσικό μας περιβάλλον, τον βιώσιμο τουρισμό και την ασφάλεια των συμμετεχόντων, διοργανώνουμε πλήθος υπαίθριων δραστηριοτήτων και εκδηλώσεων. Αξέχαστες εμπειρίες για μικρούς και μεγάλους, για σχολεία και εταιρίες! Πεζοπορία στη φύση, διασχίσεις φαραγγιών, εκδρομές με θαλάσσιο kayak, rafting, canyoning, ορεινές αναβάσεις, jeep safari και πολλές πολλές άλλες!\nΗ Trekking Hellas ταξιδεύει και στο εξωτερικό! Με βαθιά αγάπη για την εξερεύνηση και τα ταξίδια off the beaten path η ομάδα μας επιλέγει και προτείνει στους λάτρεις της περιπέτειας συναρπαστικούς προορισμούς σε όλο τον κόσμο. Αναβάσεις σε κορυφές εμβληματικών οροσειρών της Ευρώπης, της Αφρικής και της Ασίας, οδοιπορικό στην παγωμένη Ισλανδία, rafting στον ορμητικό Ζαμβέζη, σαφάρι με 4Χ4, πεζοπορικές εξορμήσεις στην Κίνα, το Μπουτάν, το Θιβέτ, μακρινά ταξίδια εξρεύνησης μέχρι τις εσχατιές της Σιβηρίας, συγκαταλέγονται στα προγράμματά μας! Η Trekking Hellas έχει δημιουργήσει ολοκληρωμένα ταξίδια περιπέτειας στο εξωτερικό με σκοπό τη βαθιά και αυθεντική γνωριμία του εκάστοτε τόπου!\nΣτην ιστοσελίδα μας θα βρείτε πλήθος μοναδικών εμεπιριών για αρχάριους, αλλά και πεπειραμένους ταξιδιώτες σε επιλεγμένους τόπους ξεχωριστής ομορφιάς. Δεν βρήκατε ακόμη αυτό που ονειρεύεστε; Η ομάδα της Trekking είναι στη διάθεσή σας να σχεδιάσουμε μαζί την outdoor εμπειρία σας με βάση τις ανάγκες και τις επιθυμίες σας!\nΠεζοπορία στο Καταφύγιο Σπήλιος Αγαπητός\n3ήμερο Sea Kayak στα Πριγκηπονήσια\n📷 Bridges and villages on today's menu! And a l\n📷 Moments from our today's hike, Astraka refuge\n📷 Our first day of our beautiful horse shoe hik\n📷 Enjoying the morning at Kleidonia bridge, Ioa


Πώς να φωτίσετε το δέρμα σας φυσικά με αυτές τις θεραπείες - ομορφιά 2021\nΈνα θαμπό δέρμα είναι ένα δέρμα που φαίνεται λίγο ακτινοβόλο, έχει έλλειψη φωτεινότητας, λάμψη. Ο ρυθμός ζωής που οδηγούμε, το άγχος, η έλλειψη ανάπαυσης, η ρύπανση, η έκθεση στον ήλιο χωρίς την κατάλληλη φροντίδα, τα χρόνια, τα χαρακτηριστικά του δέρματός μας, η παρουσία κηλίδων, η ακμή ή άλλες ατέλειες, είναι μερικοί παράγοντες που μπορούν να μας προδιαθέσουν στο δέρμα μας σταδιακά να βγαίνει.\nΊσως μπορείτε να αναρωτηθείτε την ακόλουθη ερώτηση: τι συμβαίνει στο δέρμα μας ώστε να χάσει τη φωτεινότητα; Το δέρμα φαίνεται θαμπό και χάνει το φυσικό του φως όταν τα βαθύτερα στρώματα του δέρματος χάνουν τη σαφήνεια και ως αποτέλεσμα αυτού σταματούν να αντανακλούν το φως, με το οποίο το δέρμα γίνεται αδιαφανές, χωρίς φωτεινότητα.\nΑν παρατηρήσουμε ότι αυτό συμβαίνει σε εμάς, δεν πρέπει να πετάξουμε την πετσέτα και να κατεβούμε στη δουλειά, να βρούμε τα σωστά φάρμακα, να ενυδατώσουμε και να φροντίσουμε κατάλληλα το δέρμα μας με φυσικές συμβουλές και συνήθειες υγιεινού τρόπου ζωής.\nΘυμηθείτε ότι μια φωτεινή επιδερμίδα είναι μια καθαρή, υγιής και φροντίδα, η οποία ταυτόχρονα μεταδίδει φως και υγεία.\nΦυσικές συμβουλές για να έχετε ένα φωτεινό δέρμα\nΑρκετά ξεκούραση. Η έλλειψη ανάπαυσης αντανακλά την κόπωση και βοηθά στην κατάσβεση της φωτεινότητας του προσώπου, ειδικά όταν δεν ξεκουράζουμε αρκετά ή κοιμόμαστε λίγο.\nΚαθημερινός καθαρισμός του δέρματος. Είναι σημαντικό να το κάνουμε κάθε μέρα. Το δέρμα πρέπει να είναι καθαρό από κάθε είδους ακαθαρσίες, ακόμα και αν δεν το βάλετε στο μακιγιάζ. Εκτός από τον καθημερινό καθαρισμό του προσώπου, είναι σημαντικό να απολέγετε δύο φορές την εβδομάδα για συνδυασμό και λιπαρό δέρμα και για ευαίσθητο δέρμα μία φορά την εβδομάδα, όταν το δέρμα διατηρεί υπολείμματα ακαθαρσιών ή νεκρών κυττάρων που φαίνονται θαμπό και χωρίς φως.\nΠαρακολουθήστε τη διατροφή σας. Είναι ζωτικής σημασίας να βοηθήσετε να έχετε ένα φωτεινό και υγιές δέρμα θα πρέπει να είναι υγιές και ισορροπημένο, πλούσιο σε λαχανικά, φρούτα και φρέσκα λαχανικά. Αποφύγετε την κατανάλωση επεξεργασμένων τροφίμων, πλούσια σε κορεσμένα λιπαρά, αποφύγετε τα τηγανητά τρόφιμα και επιλέξτε άλλες υγιεινότερες μεθόδους μαγειρέματος, όπως ψησίματος, ψησίματος, ψησίματος, βρασμού. Αποφύγετε την κατανάλωση αλκοόλ και καπνού. Διατηρήστε καλά ενυδατωμένο, πιείτε μεταξύ 1,5 και 2 λίτρων νερού. Πάρτε χυμούς φρούτων, χυμούς λαχανικών και λαχανικών.\nΜετακινήστε. Αποφύγετε την καθιστική ζωή, μέτρια περπάτημα τουλάχιστον 30 λεπτά την ημέρα.\nΧρήση φυσικών κρέμες. Χρησιμοποιήστε moisturizers με βιταμίνη C κατά τη διάρκεια της ημέρας, βιταμίνη C παρέχει ενέργεια και ζωτικότητα στο δέρμα και τη νύχτα, οι θρεπτικές κρέμες περιέχουν ρετινόλη.\nΑκολουθώντας αυτές τις συνήθειες υγιεινής ζωής, θα συμβάλουμε σε ένα καλό βαθμό ώστε να φροντίσουμε το δέρμα μας από το εσωτερικό και πάνω απ 'όλα να διατηρήσουμε ένα ακτινοβόλο, υγιές και φωτεινό δέρμα.\nΦυσικές θεραπείες για το σβησμένο δέρμα\nΣτη συνέχεια παρουσιάζουμε μερικές φυσικές θεραπείες για να αποκαταστήσουμε τη φωτεινότητα στο πρόσωπό μας ή, για να αποφύγουμε να το χάσουμε.\nΕίναι απλές θεραπείες, σπιτικές, με τις οποίες θα ανοίξουμε τους πόρους για να ξεκινήσουμε τη θεραπεία, μια απολέπιση για την απομάκρυνση των νεκρών κυττάρων και των ακαθαρσιών, μια μάσκα που θα μας δώσει φωτεινότητα, μια σπιτική κρέμα για να μειώσουμε τις κηλίδες.\nΚαπνοί με ξύδι\nΟι ατμοί είναι ένα καλό φάρμακο με το οποίο μπορείτε να ξεκινήσετε ανοίγοντας τους πόρους και στη συνέχεια να καθαρίσετε το δέρμα.\nΓια να φτιάξετε τους ατμούς με ξίδι εκτός από το ξύδι πρέπει να κάνουμε έγχυση με τα ακόλουθα φαρμακευτικά φυτά, θυμάρι, δενδρολίβανο και λεβάντα.\n2 κουταλιές της σούπας μήλο μηλίτη μηλίτη.\nΈνα κουταλάκι του γλυκού θυμάρι.\nΈνα κουταλάκι του γλυκού δεντρολίβανο.\nΈνα κουταλάκι του γλυκού λεβάντας.\nΣε μια κατσαρόλα ή σε μια κατσαρόλα βάλτε το νερό να βράσει και μόλις αρχίσει να βράζει προσθέστε το ξίδι και τα φαρμακευτικά φυτά.\nΒράζουμε για 2 λεπτά.\nΑφαιρούμε την έγχυση από τη φωτιά, καλύπτουμε, καλύπτουμε το κεφάλι με μια πετσέτα, λυγίζουμε, αποκαλύπτουμε την έγχυση και αφήνουμε τον ατμό να δράσει στο δέρμα μας.\nOatmeal και λεβάντα επιδιόρθωση σπιτικό θάμνους\nΚαι η βρώμη και η λεβάντα έχουν εξαιρετικές ιδιότητες για το δέρμα, που θα βοηθήσουν το δέρμα μας να παραμείνει φωτεινό και ακτινοβόλο.\nΓια να προετοιμάσουμε αυτό το θάμνο χρειαζόμαστε μόνο ένα κουταλάκι του γλυκού βρώμη και μια σταγόνα αιθέριου ελαίου λεβάντας και λίγο νερό για να βοηθήσουμε καλά το μίγμα και να επιτύχουμε κρέμα.\nΣτη συνέχεια, εφαρμόστε την κρέμα απολέπισης στο δέρμα του προσώπου που απλώνεται καλά με κυκλικές κινήσεις.\nΑφήνουμε την κρέμα απολέπισης να δράσει για 10 λεπτά.\nΠλύνετε το πρόσωπο με άφθονο ζεστό νερό και στεγνώστε το με μια μαλακή πετσέτα και χωρίς τρίψιμο.\nΗ ξήρανση πρέπει να γίνεται με απαλή επαφή με την πετσέτα.\nΙδανική μάσκα που θα μας δώσει φωτεινότητα\nΑυτή η μάσκα είναι ιδανική για να δώσει στο δέρμα του προσώπου την χαμένη λάμψη και επίσης να το δώσει λάμψη.\n5 σταγόνες αιθέριο έλαιο σανταλόξυλου.\n5 σταγόνες γλυκού αμυγδάλου\n2 κουταλιές της σούπας φυσικό γιαούρτι.\nΣε ένα μικρό μπολ βάζουμε τις δύο κουταλιές του φυσικού γιαουρτιού και προσθέτουμε τα λάδια.\nΑναμειγνύουμε έτσι ώστε να ενσωματώνονται καλά.\nΣτη συνέχεια, εφαρμόζουμε τη μάσκα στο προηγουμένως καθαρισμένο δέρμα.\nΑφήσαμε τη μάσκα να δράσει για 15 λεπτά.\nΞεπλύνετε το δέρμα με ζεστό νερό και στεγνώστε απαλά.\nΤονωτικό ή λοσιόν για να εξασθενίσει το λεκιασμένο δέρμα\nΑυτή η θεραπεία για την προετοιμασία αυτής της λοσιόν θα μας βοηθήσει να μειώσουμε αισθητά τα σημεία στο δέρμα.\nΓια να προετοιμάσουμε αυτή τη λοσιόν, χρειαζόμαστε μόνο αιθέριο έλαιο από αιθέριο έλαιο λεμονιού και αιθέριο έλαιο.\nΣε ένα μικρό δοχείο βάζουμε 50 σταγόνες αιθέριο έλαιο λεμονιού και 30 σταγόνες αιθέριο έλαιο τριαντάφυλλου.\nΑναμειγνύουμε και το εφαρμόζουμε στο δέρμα όπου έχουμε τους λεκέδες και έχουμε καθαρίσει προηγουμένως.\nΑυτός ο τονωτικός θα εφαρμοστεί μόνο τη νύχτα, δεδομένου ότι το λεμόνι είναι φωτοευαισθητοποιώντας και όταν εκθέτουμε τον ήλιο κατά τη διάρκεια της ημέρας, θα μπορούσαμε να πάμε ακόμα πιο λερωμένοι.\nΌπως μπορείτε να δείτε και όπως υποδείξαμε στην αρχή αυτής της ανάρτησης, οι αιτίες για τις οποίες το δέρμα του προσώπου είναι απενεργοποιημένο μπορεί να είναι αρκετές, πρέπει να επιλέξουμε την πιο κατάλληλη θεραπεία για την περίπτωσή μας, αν έχουμε έλλειψη ενυδάτωσης, καθαρισμού ή απολέπισης, ή έχουμε λεκιάσει το δέρμα. ΘέματαΔέρμα\n✅ Ανακαλύψτε πώς να φωτίσετε τις μασχάλες σας με φυσικό τρόπο (Σεπτέμβριος 2021)


Οι Θεσσαλονικείς που έμαθαν τους Κινέζους να τρώνε… γεμιστά και γύρο! - Mikrometoxos.gr | Mikrometoxos.gr\nΣίγουρα όταν η υπουργός Κοινωνικής Αλληλεγγύης Θεανώ Φωτίου μιλούσε για το σχέδιο της κυβέρνησης να βγάλει τη χώρα από την κρίση φέρνοντας ως παράδειγμα τα… γεμιστά, δεν είχε στο μυαλό της το εν λόγω success story που σας παρουσιάζει η Karfitsa.\nΣε κάθε περίπτωση ωστόσο, το συγκεκριμένο φαγητό ταΐζει κόσμο. Όχι μόνο Έλληνες αλλά και… Κινέζους. Για την ακρίβεια πέντε Θεσσαλονικείς τα τελευταία τέσσερα χρόνια έχουν κάνει μόδα στην ασιατική χώρα τα… γεμιστά. Η μέθοδος του να βάζεις ρύζι μέσα σε πιπεριές μαζί με κιμά θεωρήθηκε από τους κινέζους μεγάλη «καινοτομία» και γι’ αυτό τους επιβραβεύουν καθημερινά κάνοντας ουρές έξω από τα τρία καταστήματα που διαθέτουν ήδη. Μάλιστα η παρέα των Θεσσαλονικέων ετοιμάζεται και για το τέταρτο εστιατόριο.\nΠως όμως ξεκίνησε η ιδέα; Υπήρξε κάποιο ιδιαίτερο ερέθισμα ή πληροφορία που έφτασε στα αυτιά των νεαρών επιχειρηματιών; Όπως λέει ο Θωμάς Καραβασίλης, όχι! «Τι εξάγει η Ελλάδα; Κουλτούρα και μεσογειακή διατροφή. Τα συνδυάσαμε και τα φέραμε στην Κίνα» αναφέρει στην Karfitsa ο Θωμάς Καραβασίλης, ένας εκ των ιδιοκτητών.\nΟ ίδιος συμπληρώνει ότι το πρώτο κατάστημα δεν χρειάστηκε κάποιο ιδιαίτερα μεγάλο κεφάλαιο για να ανοίξει. Παρόλα αυτά οι νεαροί εστιάτορες συνεχίζουν να επενδύουν στην ιδέα τους, καθώς θεωρούν ότι εχθρός του καλού είναι το καλύτερο. Ο κ. Καραβασίλης εξηγεί πως σε μια χώρα με πληθυσμό που ξεπερνά το 1,5 δισεκατομμύριο κατοίκους, δεν είναι εύκολο ένας επιχειρηματίας να βάζει στόχους, γιατί το μέλλον είναι αβέβαιο. «Θέλουμε ωστόσο, να κατακτήσουμε το μεγαλύτερο κομμάτι της κινεζικής αγοράς που αναλογεί σε ένα ανερχόμενο ξένο brand» υποστηρίζει.\nΤα καταστήματα θυμίζουν έντονα… Ελλάδα. Η διακόσμηση είναι επηρεασμένη από τη Σαντορίνη. Δίπλα από το όνομα του μαγαζιού φιγουράρει η ελληνική σημαία και εντός των καταστημάτων υπάρχει και εκκλησία. Το μαγαζί φημίζεται στο κινέζικο καταναλωτικό κοινό για τα γεμιστά του, τον γύρο του που σερβίρεται σε πίτα, τα σουβλάκια του, τα κεφτεδάκια του, τα ψητά barbeque και το τζατζίκι του!\nΌλα τα προϊόντα που χρησιμοποιούνται στην κουζίνα είναι από τις καλύτερες ποιότητες του είδους που κυκλοφορούν στη χώρα, ενώ το λάδι, το ξύδι, οι ελιές και η φέτα εισάγονται από την Ελλάδα. «Στους Κινέζους αρέσουν τα μαγαζιά μας γιατί τους ταξιδεύουν. Ενθουσιάζονται από το περιβάλλον, νομίζουν πως ταξιδεύουν στην Ελλάδα, χαλαρώνουν και ευχαριστιούνται το φαγητό τους» αναφέρουν οι νεαροί ιδιοκτήτες.\n«Μας ενδιαφέρει να προσφέρουμε κάθε μέρα στους πελάτες μας φρέσκο κρέας. Νομίζω ότι έχουμε κερδίσει το στοίχημα» σχολιάζει ο Σάκης Παπαβασιλείου για να τον συμπληρώσει ο Θωμάς Καραβασίλης ότι το μενού τους περιλαμβάνει πολλά ψητά σχάρας.\nΠοιο από όλα τα φαγητά όμως ξετρελαίνει περισσότερο τους Κινέζους; «Μα φυσικά ο γύρος μας» λέει ο κ. Καραβασίλης. Όπως σχολιάζουν οι νεαροί επιχειρηματίες οι Κινέζοι εντυπωσιάζονται και από τα γεμιστά, αφού βλέπουν πως το ρύζι το οποίο λατρεύουν να τρώνε με τσόπστικς μαγειρεύεται και με… άλλο τρόπο και είναι πιο νόστιμο από αυτό που έχουν συνηθίσει και έχει μεγαλώσει γενιές και γενιές κινέζων.\nΚι αν νομίζετε ότι οι Κινέζοι γνωρίζουν που… πέφτει η Ελλάδα κάνετε λάθος! Ελάχιστοι είναι εκείνοι που ήξεραν την χώρα μας πριν της χτυπήσει την πόρτα η κρίση. «Το 2011 όταν ήρθαμε δεν ήταν πολλοί αυτοί που γνώριζαν την Ελλάδα! Αυτοί που μας γνώριζαν σαν χώρα ήξεραν πολύ λίγα και συγκεκριμένα πράγματα.\nΉξεραν για παράδειγμα ότι Ελλάδα είναι ένας ρομαντικός προορισμός, ήξεραν τους ολυμπιακούς αγώνες και τη Σαντορίνη. Η κρίση ωστόσο μας έκανε καλό. Την τελευταία τριετία δεν υπάρχει Κινέζος που να μη γνωρίζει την Ελλάδα. Υπάρχει μια «άχρωμη» συμπάθεια για την Ελλάδα» καταλήγει ο κ. Καραβασίλης.\nΕτικέτες: success story, Ασιατική χώρα, γεμιστά, γύρος, επιχείρηση, Θεσσαλονικείς, Κίνα, νησί, προβλήματα, Σιαμέν, σουλάκι, Ταιβ’αν


Κρεπιέρα Επαγγελματική – Εξοπλισμός Κρεπερί | AlfaExoplismos\nHome > Συσκευές Snack > Κρεπιέρες\nΟι επαγγελματικές κρεπιέρες του AlfaExoplismos είναι η απόλυτη μηχανή για κρέπες, που δεν πρέπει να λείπει από κανέναν επαγγελματικό χώρο μαζικής εστίασης. Η επαγγελματική κρεπιέρα σας δίνει την δυνατότητα να δημιουργήσετε πεντανόστιμες σπιτικές κρέπες, στον μισό χρόνο και παράλληλα καθαρίζονται πολύ εύκολα.\nΣτο κατάστημά μας θα βρείτε μια ποικιλία από επαγγελματικές κρεπιέρες, που ανταποκρίνονται στην κάθε σας ανάγκη. Επιλέξτε ανάμεσα σε επαγγελματική κρεπιέρα ηλεκτρική, υγραερίου, μονή ή διπλή, αλλά και κρεπιέρα αερίου Φ40, με ανοξείδωτο περίβλημα και αντικολλητική επιφάνεια.\nΕδώ ο εξοπλισμός κρεπερί είναι πραγματικά ολοκληρωμένος και ειδικά σχεδιασμένος, για να προσφέρει επαγγελματικό αποτέλεσμα, με άνεση, ευκολία και σε χαμηλές τιμές.\nΚρεπιερα Ρευματος Μονη φ40 DE-1\nΔιάμετρος πλάκας: 40cm. Πλάκα σιδήρου. Αντικολλητική επιφάνεια...\nΚρεπιερα Ρευματος φ40 Μονη SLS CRM01\nΔιάμετρος πλάκας: 39,5cm. Αντικολλητική επιφάνεια…\nΚρεπιερα Ρευματος Φ40 Μονη Galore VECR1\nΚρεπιέρα ρεύματος (49x45x23,5cm) Galore. Με μία πλάκα ψησίματος. Διάμετρος πλάκας: 40cm. Με ανοξείδωτο περίβλημα.\nΚρεπιερα Ρευματος Μονη Fresh CRF-35\nΔιάμετρος πλάκας: 35cm. Με θερμοθάλαμο...\nΚρεπιερα Ρευματος Μονη FRESH CRF-40\nΔιάμετρος πλάκας: 40cm. Με θερμοθάλαμο...\nΚρεπιερα Ρευματος Φ40 Διπλη Galore VECR2\nΚρεπιέρα ρεύματος διπλή (86x51x23,5cm) Galore. Με δύο πλάκες ψησίματος. Διάμετρος κάθε πλάκας: 40cm. Με ανοξείδωτο περίβλημα.\nΚρεπιερα Ρευματος φ40 Διπλη SLS CRM02\nΔιάμετρος κάθε πλάκας: 39,5cm. Αντικολλητική επιφάνεια…\nΚρεπιερα Ρευματος Φ40 Caterina\nΚρεπιέρα ρεύματος Caterina. Με μία πλάκα ψησίματος. Διάμετρος πλάκας: 40cm. Με ανοξείδωτο περίβλημα...\nΚρεπιερα Ρευματος Διπλη φ40 DE-2\nΚρεπιερα Ρευματος Διπλη FRESH CRF 35-2\nΚρεπιερα Ρευματος Διπλη FRESH CRF 40-2


Λαϊκή Συσπείρωση Νέας Σμύρνης: Ταξική δικαιοσύνη: Εργαζόμενοι στο σούπερ μάρκετ EXTRA - Συνεχίζουν την απεργία παρά την προσπάθεια ποινικοποίησης\nΤαξική δικαιοσύνη: Εργαζόμενοι στο σούπερ μάρκετ EXTRA - Συνεχίζουν την απεργία παρά την προσπάθεια ποινικοποίησης\nΜε νέα απεργία που κήρυξε το Εργατικό Κέντρο Λαυρίου, για σήμερα Πέμπτη, οι εργαζόμενοι του σούπερ μάρκετ EXTRA στο Λαύριο, συνεχίζουν για 60ή ημέρα τον αγώνα τους ενάντια στην απόλυση εργαζόμενης, αλλά και ενάντια στην επιχείρηση ποινικοποίησης του αγώνα τους.\nΌπως καταγγέλλει το Σωματείο Ιδιωτικών Υπαλλήλων Λαυρεωτικής, η εργοδοσία του σούπερ μάρκετ κατέθεσε την Τετάρτη αγωγή εναντίον του σωματείου. Σε μια πρωτοφανή κίνηση, η εκδίκαση της υπόθεσης ορίστηκε για την ίδια μέρα στις 13.30 και ο ορισμός κοινοποιήθηκε στο σωματείο στις 12.00. Ενώ ζητήθηκε από δικηγόρο του Σωματείου να υπάρξει μια αναβολή για να μπορέσει να παρευρεθεί, το δικαστήριο δεν έκανε δεκτό το αίτημα και προχώρησε σε διεξαγωγή της δίκης, όπου και σε χρόνο ρεκόρ εξέδωσε την απόφαση η οποία κήρυξε παράνομη την απεργία.\nΌπως τονίζει στην ανακοίνωσή του το Σωματείο Ιδιωτικών Υπαλλήλων Λαυρεωτικής:\n«Αυτή είναι η δικαιοσύνη, ταξική, υπερασπιστής των συμφερόντων των αφεντικών. Να βγάλουν τα συμπεράσματά τους οι εργαζόμενοι για το ταξικό κράτος και την ταξική δικαιοσύνη. Ως γνωστόν αυτοί έχουν το μαχαίρι, αυτοί και το πεπόνι... Οι προκλήσεις τους δε θα μείνουν αναπάντητες. Καλούμε το επιχειρησιακό σωματείο να αναλάβει τις ευθύνες που του αναλογούν και να στηρίξει τον μεγαλειώδη αγώνα των απεργών. Καλούμε σε συγκέντρωση συμπαράστασης το Σάββατο 27 Ιουλίου στις 7.00 μ.μ. έξω από το κατάστημα των ΕΧΤΡΑ. Τώρα η αλληλεγγύη όλων είναι πιο αναγκαία από ποτέ».\nΤο Εργατικό Κέντρο Λαυρίου, σε ανακοίνωσή του, σημειώνει:\n«Να βγάλουν οι εργαζόμενοι τα απαραίτητα συμπεράσματα από αυτές τις αποφάσεις και να κατανοήσουν ότι την εξουσία την έχουν τα μονοπώλια, άρα και τα δικαστήρια και οι κυβερνήσεις υπηρετούν την εξουσία των μονοπωλίων. Για να τους αντιμετωπίσουμε αποφασιστικά χρειάζεται ισχυρό ταξικό μέτωπο ενάντια στους μονοπωλιακούς ομίλους, τις κυβερνήσεις τους, τα δικαστήριά τους. Η εταιρεία από τη μεριά της έχει προχωρήσει σε μια σειρά τρομοκρατικές μεθόδους, όπως την κλήση στα ΑΤ από τον εισαγγελέα προς τρεις απεργούς για παρατηρήσεις ως προς τη συμπεριφορά τους, την πρόσληψη σεκιουριτά στην είσοδο του καταστήματος και την αγωγή όπου και έβγαλαν παράνομη την απεργία. Τους δηλώνουμε ότι το ταξικό κίνημα δεν τρομοκρατείται. Οι εργαζόμενοι απεργοί έχουν ξεκινήσει ένα μεγάλο αγώνα και θα τον φτάσουν μέχρι τέλους. Η αποφασιστικότητά τους και η στήριξη από όλα τα σωματεία και τον εργατόκοσμο της Λαυρεωτικής είναι ανίκητος συνδυασμός».\nΑναρτήθηκε από ΛΑΪΚΗ ΣΥΣΠΕΙΡΩΣΗ ΝΕΑΣ ΣΜΥΡΝΗΣ στις 11:13


Ταρσός - Βικιπαίδεια - Tarsoς - Bikipaideia\nΣυντεταγμένες: 36°55′00″N 34°53′44″E / 36.9167, 34.8956\nΤαρσός (Tarsus) πόλη της Μικράς Ασίας στο Βιλαέτι (=Νομαρχία) των Αδάνων επί της σιδηροδρομικής γραμμής Μερσίνης Αδάνων ή οδικώς μισή ώρα με αυτοκίνητο από Μερσίνη. Ο πληθυσμός είναι 216.382 κάτοικοι (απογραφή 2000).\nΗ Ταρσός κατά πολύ αρχαία παράδοση (Στράβων c.673) κτίστηκε σε μικρή απόσταση από τη θάλασσα εύφορη κοιλάδα εκατέρωθεν των όχθων του ποταμού Κύδνου από τους πλανηθέντες προς αναζήτηση της Ιούς μετά του Τριπτόλεμου Αργείους. Κατά άλλη παράδοση κτίσθηκε όπως και η Αγχιάλη από τον Βασιλιά της Ασσυρίας Σαρδανάπαλο. Ποιο βέβαιο όμως φαίνεται να κτίσθηκε από τον Βασιλιά των Ασσυρίων Σενναχηρείμ περί το 680 π.Χ. προς εξασφάλιση των από νότο κτήσεών του. Ήταν έδρα ίδιου Βασιλέως (Τύραννου) υποτελή του Βασιλέως των Περσών.\nΟ Ξενοφών (Αναβ. Ι, 2.23) μνημονεύει τη Ταρσό ως πόλη μεγάλη και ευδαίμονα και ότι καταλήφθηκε από τον Κύρο τον Νεότερο το 401 π.Χ.. Διερχόμενος ο Μέγας Αλέξανδρος από την Ταρσό, και λουσθείς στα παγωμένα νερά του Κύδνου, ασθένησε σοβαρά, σωθείς από τον γιατρό του Φίλιππο τον Ακαρνάτο. Κατά τους χρόνους των διαδόχων (Επιγόνων) ανήκε στους Σελευκίδες, κατά δε τον μεταξύ Καίσαρος και Πομπήιου πόλεμο είχε ταχθεί υπέρ του πρώτου. Κατά τους ελληνιστικούς και ρωμαϊκούς χρόνους, η Ταρσός είχε την προσωρινή ονομασία Αντιόχεια (του Κύδνου, καθώς είναι κτισμένη παρά τις όχθες του Κύδνου ποταμού που ήταν και το σύμβολο στα νομίσματά της). Το όνομα αυτό απαντά κυρίως επί Αντίοχου Δ' (175 – 164 π.Χ).\nΣ΄ αυτή την πόλη υποδέχθηκε με μεγαλοπρέπεια ο Μάρκος Αντώνιος τη Βασίλισσα της Αιγύπτου Κλεοπάτρα. Επί Αυγούστου η Ταρσός ήταν “civitas libera”. Εδώ πέθανε ο Ρωμαίος Αυτοκράτορας Τάκιτος και εδώ ετάφη ο Αυτοκράτορας του Βυζαντίου Ιουλιανός.\nΕπίσης στη Ταρσό υπήρχε πολυάνθρωπη ιουδαϊκή παροικία στην οποία είχε γεννηθεί ο απόστολος Παύλος (Πράξεις θ:11,30, κα:39). Εδώ στη Ταρσό της Κιλικίας επί Διοκλητιανού το 290 υπέστησαν μαρτυρικό θάνατο είκοσι χριστιανοί. Πολλών εξ αυτών τα ιερά λείψανα μεταφέρθηκαν στην Αφρική όπως περί αυτών κάνει λόγο ο ιερός Αυγουστίνος. Την μνήμη τους εορτάζει η Δυτική εκκλησία στις 6 Ιουνίου. Κατά τις Σταυροφορίες εδώ πέθανε ο Αυτοκράτορας Φρειδερίκος Β' Βαρβαρόσας 1190.\nΣτα σωζόμενα ερείπια της αρχαίας πόλης ενήργησαν ανασκαφές Γάλλοι αρχαιολόγοι, τα δε ερχόμενα στο φως ευρήματα μεταφέρθηκαν στο μουσείο του Λούβρου. Διασώθηκαν επίσης νομίσματα της αρχαίας Ταρσού, στατήρας εξ ηλέκτρου του 6ου αιώνα π.Χ. με παράσταση μιας δάμαλης θηλαζόμενη υπό μόσχου, και στατήρας εξ αργύρου του 500 – 450 π.Χ. με την αυτή παράσταση (ίσως έμβλημα της πόλης;) καθώς και πλείστα άλλα που είχαν κοπεί υπό τους Σατράπες Τυριβάζου, Ορόντα, Φαρνάβαζου κ.ά. καθώς και επί Σελευκιδών τότε που η Ταρσός ήταν μία εκ των βασιλικών νομισματοκοπείων και επί των ρωμαϊκών χρόνων.\n^ Δεν θα πρέπει να συγχέεται με την Ταρσό της Βιθυνίας που το κανονικό όνομά της ήταν Ταρσία, αλλά ούτε και με το Τάρσιον, πόλη της κάτω Παννονίας, αναφερόμενη από τον Πτολεμαίο, άγνωστη ακόμη και ακαθόριστης θέσης.


Ο νέος… Μέσι στην Γιουβέντους! (vids) | SDNA\nΗ συχνότητα του «Βήμα 99.5» που ανήκε στον Βαγγέλη Μαρινάκη επέστρεψε στο κράτος\nΟ νέος… Μέσι στην Γιουβέντους! (vids)\n17 Μαΐου 2015, 19:01\nΟ προπονητής της Παλέρμο, Μπέπε Ιακίνι ομολόγησε επίσημα μετά το τέλος του ματς Κάλιαρι ότι ο Πάουλο Ντιμπάλα έχει υπογράψει στην Γιουβέντους και πως η ομάδα του ψάχνει ήδη για τον αντικαταστάτη του!\nΚάποιοι (ανάμεσα τους και ο πρόεδρος της Παλέρμο, Μαουρίτσιο Τζαμπαρίνι) υποστηρίζει πως έχει ότι χρειάζεται για να διαδεχθεί τον Λιονέλ Μέσι. Ακόμα κι έτσι να μην είναι, όταν το λέει ένας άνθρωπος που έχει ψαρέψει / αναδείξει στην Παλέρμο τον Χαβιέρ Παστόρε και τον Έντινσον Καβάνι δεν είναι να τον παίρνεις στην πλάκα.\n«Ο Πάουλο είναι ήδη παίκτης της Γιουβέντους. Έχει ήδη υπογράψει και εμείς ψάχνουμε τον αντικαταστάτη του», ήταν τα λόγια του προπονητή της Παλέρμο, Τζιουζέπε Ιακίνι μετά το τέλος του ματς με την Κάλιαρι.\nΣύμφωνα με τα ιταλικά Μ.Μ.Ε η μεταγραφή του 22χρονου ζογκλέρ Πάουλο Ντιμπάλα θα κοστίσει στην «Μεγάλη Κυρία» 32 εκατομμύρια ευρώ, ενώ ο Αργεντινός επιθετικός υπέγραψε πενταετές συμβόλαιο με ετήσιες απολαβές 2,5 εκατομμυρίων ευρώ.\nΔείτε σε δράση το νέο μεγάλο απόκτημα της Γιουβέντους\nΑλλαγή πλάνων από Μπερλουσκόνι


Παράταση του μειωμένου ΦΠΑ για Λέσβο, Χίο, Σάμο, Κω και Λέρο, μέχρι την 30/6/2018. Η κυβέρνηση υπόσχεται έκτακτο κοινωνικό αντιστάθμισμα για τα υπόλοιπα νησιά που θα αυξηθεί ο φόρος από την 1η Ιανουαρίου.\nΔημοσιεύθηκε: 19 Δεκεμβρίου 2017 - 17:43\nΠέντε από τα τριάντα δύο νησιά του Αιγαίου, στα οποία επρόκειτο να αυξηθεί ο ΦΠΑ από την 1η Ιανουαρίου, θα διατηρήσουν για έξι ακόμα μήνες τους μειωμένους κατά 30% συντελεστές. Στους κατοίκους των υπολοίπων νησιών όπου οι συντελεστές ΦΠΑ θα κάνουν άλμα 30% από την 1η Ιανουαρίου 2018, το υπουργείο Οικονομικών ανακοίνωσε με δελτίο τύπου πως θα δοθεί (ένα ακόμα) έκτακτο κοινωνικό αντιστάθμισμα, το ύψος και η μορφή του οποίου θα ανακοινωθούν προσεχώς.\nΠαράλληλα ανακοινώθηκε η καθιέρωση "μεταφορικού ισοδύναμου" στη νησιωτική Ελλάδα. Όπως εξηγείται, το μεταφορικό ισοδύναμο θα εναρμονίζει το κόστος μετακίνησης επιβατών και εμπορευμάτων, από και προς τα νησιά, σε σχέση με το κόστος των χερσαίων μετακινήσεων, με τη δαπάνη να καλύπτεται από το Πρόγραμμα Δημοσίων Επενδύσεων.\nΤα νησιά στα οποία παραμένουν αμετάβλητοι οι συντελεστές έως τις 30 Ιουνίου 2018 είναι η Λέσβος, η Χίος, η Σάμος, η Κως και η Λέρος.\nΣτα υπόλοιπα νησιά, στα οποία καταργούνται οι ειδικοί συντελεστές ΦΠΑ την 31/12/2017 , όπως επισημαίνεται στην ανακοίνωση του υπουργείου (υπενθυμίζοντας μάλιστα ότι διεσώθησαν οι συντελεστές για ένα χρόνο μετά από παρέμβαση του Πρωθυπουργού) θα δοθεί, στο τέλος του 2017 έκτακτο κοινωνικό αντιστάθμισμα, για το ύψος του οποίου θα λαμβάνονται υπόψη κοινωνικά και οικονομικά κριτήρια. Η διαδικασία υλοποίησης του μέτρου αυτού θα ανακοινωθεί άμεσα από το υπουργείο Οικονομικών.\n«Βούληση της κυβέρνησης είναι να εφαρμόσει πραγματικά μέτρα που να αντιμετωπίζουν τα χρόνια και εγγενή προβλήματα που συνεπάγεται η νησιωτικότητα. Με αυτή τη λογική, αποφασίστηκε από το δεύτερο μισό του 2018 να εφαρμοστεί και το μέτρο του "μεταφορικού ισοδύναμου" στη Νησιωτική Ελλάδα. Το μεταφορικό ισοδύναμο θα εναρμονίζει το κόστος μετακίνησης επιβατών και εμπορευμάτων, από και προς τα νησιά, σε σχέση με το κόστος των χερσαίων μετακινήσεων.\nΓια το σκοπό αυτό θα συνυπολογιστούν αντικειμενικοί δείκτες, όπως η τιμή της χερσαίας μεταφοράς ανά χιλιόμετρο, που θα βοηθούν στην ισοτιμία του δυσανάλογου κόστους θαλάσσιας μεταφοράς, σε σχέση μ' αυτό της χερσαίας.


08-03-2006, 19:24:43 #1\nΓειά σας και χαρά σας .Χτίζω ένα σπίτι 108 τετραγωνικά .Τρία υπνοδωμάτια χωλ δύο μπάνια μκρό και μεγάλο , σαλόνι -καθιστικό , κουζίνα και λεβητοστάσιο στην πυλωτή. Ήδη προυπάρχει ένας όροφος και χτίζω δεύτερο .Για την εγκατάσταση ( μιλάμε μόνο για τον δεύτερο όροφο και το λεβητοστάσιο )και μόνο πίνακες σπιτιού καλώδια πίνακας στο λεβητοστάσιο κ.λ.π μου ζήτησε 2500 e . Τα κρίνετε ότι είναι πολλά γιατί εμένα μου φάνηκαν υπερβολικά (φυσικά μου είπε ότι θα βάλει τα καλύτερα υλικά και λοιπά ).\n10-03-2006, 10:35:37 #2\nΠροσωπικά αυτό που θα σου προτείνω είναι να πάρεις τουλάχιστον 3 με 4 προσφορές αναλυτικές (υλικά και εργασία ξεχωριστά), όπου κάθε ένας να αναφέρει αναλυτικά τι υλικά θα χρησιμοποιήσει. Μόνο έτσι γίνεται σύγκριση προσφορών.\n10-03-2006, 17:24:50 #3\nΈχω δώσει το σπίτι σε πολιτικό μηχανικό αυτεπιστασία αν κάτι λέει αυτό .Αυτό που θα ήθελα να σε ρωτήσω ειναι βρίσκεις το ποσό λογικό για μια συνηθισμένη εγκατάσταση με καλά υλικά κ.λ.π ?\n10-03-2006, 19:00:14 #4\npolath νομίζω ότι κάπου εδώ μέσα λες ότι έχεις εμπιστοσύνη στην τιμιότητα του μηχανικόυ σου. Μ αυτά που γράφεις εδώ δείχνεις το αντίθετο. Δεν ξέρω από τιμές ηλεκτρολόγου αλλά θα σου έδινα μια συμβουλή. Πες τον μηχανικό σου να σου κάνει μελέτες εφαρμογής και από κει και πέρα μόνος σου πλεον κάνε αυτό που λέει ο ziko σε όλες τις φάσεις των εργασιών.\n13-03-2006, 16:22:54 #5\nΕμενα για την ιδια δουλεια σε σπιτι 100 τετραγωνικα , μονοκατοικια , με 3 κραβατοκαμαρες ηλεκτρικη εγκατασταση εξ αρχης λογο ανακατασκευης, μου ζητησε 1500ε.\nΗ τιμη βεβαια ειναι για επαρχια που οι τιμες ειναι σημαντικα φθηνοτερες, στην Αθηνα βαρανε στο κεφαλι...\n13-03-2006, 16:57:51 #6\nΠαιδιά ακούστε τι λέει ο Ziko. Δεν είναι δυνατόν να συγκρίνουμε προσφορές με τα τετραγωνικά. Κάποιος από τους κατασκευαστές θα αδικηθεί...\n13-03-2006, 23:14:12 #7\nΗ τιμη παει 2000-2500 ο οροφος.5 πριζες ανα δωματιο και καλωδιωδη συναγερμου+δορυφορικη\n13-03-2006, 23:17:52 #8\nAkoma η οικοδομη ειναι γεματο λαμογια\n20-03-2006, 22:51:13 #9\nsini8os oi hlektrologoi pernoune kata apokopi megala erga opos tuxenei na perno k ego.\ntwra oso gia ta 2000-2500 xiliarika pou se zitise pisteyo den eine akrivo.skepsou oti sunaderfos apo veroia gia mia monokatikoia pire 4 xaliarika.ara min milas ka8olou eise ok\n21-03-2006, 03:24:36 #10\nΓια σιγά ρεσί kourkos\nΜήπως θα πρέπει να πάμε σε κανένα συμβολαιογράφο και να γράψουμε το σπίτι μας εξ αδιαιρέτου με τον ηλεκτρολόγο εγκαταστάτη? Μην τρελαθούμε τελείως δηλαδή. Τι θα περάσει? Χρυσά καλώδια? Μια μπρίζα ξέρω ότι κοστίζει σύνολο 20 Ευρώ. Πέντε μπρίζες λέει ό άλλος σε ένα δωμάτιο (υπεβολή αλλά θα το δεχτώ) σύνολο 100 Ευρώ ανά δωμάτιο Πέντε δωμάτια σύνολο 500 Ευρώ. Τα υπόλοιπα 3500 ή 2000 που τα κολλάς?\nΟλοι οι χρόνοι είναι GMT +3. H ώρα τώρα είναι 14:15:21.


Μοσχομυριστό, σπιτικό ψωμί αρωματισμένο με πέστο από τον Άκη Πετρετζίκη - Απίστευτη συνταγή! - Made in Greece\n380 γρ. χλιαρό νερό\nΧτυπάμε στον κάδο του μίξερ με τον γάντζο, στη μεσαία ταχύτητα το αλεύρι, το αλάτι και τη μαγιά.\nΠροσθέτουμε το νερό και χτυπάμε για 4-5 λεπτά μέχρι να έχουμε ένα ομοιόμορφο μείγμα.\nΜεταφέρουμε το ζυμάρι σε ελαφρά λαδωμένο μπολ και αφήνουμε για 1-1,5 ώρα μέχρι να διπλασιαστεί σε όγκο.\nΑπλώνουμε αλεύρι στον πάγκο εργασίας και ρίχνουμε το ζυμάρι μας. Χωρίζουμε σε 3 ίσα μέρη. Κάθε κομμάτι το ανοίγουμε με τη βοήθεια του πλάστη σε κύκλο 25-28 εκ. διάμετρο και πάχος 0,5-1 εκ.\nΜοιράζουμε το πέστο σε 3 ίσα μέρη και απλώνουμε με ένα κουτάλι στα ζυμαράκια μας.\nΣτη συνέχεια, ρολάρουμε το κάθε ζυμαράκι από την κοντινή μας πλευρά προς την μακρινή δημιουργώντας ένα ρολό.\nΜεταφέρουμε τα τρία ρολάκια μας σε ένα ταψί με λαδόκολλα αφήνοντας κενό μεταξύ τους.\nΑφήνουμε να φουσκώσουν για 30-60 λεπτά μέχρι να διπλασιαστούν σε όγκο.\nΑλείφουμε με ελαιόλαδο κάθε ζυμαράκι και ψήνουμε για 20-25 λεπτά μέχρι να χρυσαφίσουν.\nΑφαιρούμε από τον φούρνο και αφήνουμε να κρυώσουν.\nΚόβουμε σε φέτες και σερβίρουμε με ψιλοκομμένο βασιλικό.\nΑΚΗΣ ΠΕΤΡΕΤΖΙΚΗΣσυνταγήψωμί με πέστο


Οι καλύτερες δίαιτες του 2018 για την απώλεια κιλών σύμφωνα με τους ειδικούς | iTrofi\nΠολλοί από εμάς που ορκιστήκαμε να τρώμε πιο υγιεινά ή να χάσουμε κάποια κιλά στην αρχή της χρονιάς, μπορεί να μην τα έχουμε καταφέρει και τόσο καλά. Συγχαρητήρια σε όσους έπιασαν το στόχο τους αλλά για τους υπόλοιπους, ήρθε η ώρα να ξαναβρούμε την όρεξη και τα κίνητρα για προσπαθήσουμε και πάλι.\nΥπολογίζεται ότι περίπου 45 εκατομμύρια άνθρωποι στις Ηνωμένες Πολιτείες και μόνο ακολουθούν κάποια δίαιτα κάθε χρόνο και η απώλεια βάρους είναι ο πρωταρχικός στόχος. Ωστόσο, αν είστε σε δίαιτα είτε για να χάσετε βάρος ή απλώς για να βελτιώσετε τη συνολική σας υγεία, η προσκόλληση σε ένα συγκεκριμένο διατροφικό πλάνο μπορεί να αποδειχθεί εξαιρετικά δύσκολη. Με τόσες πολλές δίαιτες για να διαλέξουμε εξάλλου, πώς μπορούμε να είμαστε σίγουροι για το ποιά θα λειτουργήσει καλύτερα για μας;\nΗ U.S. News & World Report της Αμερικής συγκεντρώνει μια ομάδα εμπειρογνωμόνων στον τομέα της υγείας κάθε χρόνο για να αξιολογήσουν τις πιο δημοφιλείς δίαιτες στις ΗΠΑ. Φέτος, οι επιστήμονες αξιολόγησαν 40 δίαιτες, κατατάσσοντάς τις σε επτά κατηγορίες που περιλαμβάνουν τις καλύτερες δίαιτες συνολικά, τις καλύτερες για την απώλεια βάρους, τις πιο εμπορικές, τις καλύτερες για τον διαβήτη, την καρδιά, την υγιεινή διατροφή και την ευκολία στο να τις ακολουθήσει κάποιος.\nΟι καλύτερες δύο δίαιτες για απώλεια βάρους\nΓια την πλειοψηφία όσων είναι σε δίαιτα, η απώλεια βάρους είναι ο απώτερος στόχος, αλλά η απώλεια βάρους και η διατήρησή της δεν είναι καθόλου εύκολη. Η έρευνα δείχνει ότι περίπου το 30-35% των χαμένων κιλών ανακτάται μέσα σε ένα χρόνο. Και όμως είναι δυνατόν να διατηρηθεί η απώλεια βάρους. Είναι απλά θέμα εύρεσης του σωστού διατροφικού πλάνου. Η ομάδα των εμπειρογνωμόνων του U.S. News & World Report αξιολόγησαν το Weight Watchers ως την καλύτερη δίαιτα τόσο για βραχυπρόθεσμη (σκορ 4 στα 5) όσο και για τη μακροπρόθεσμη απώλεια βάρους (3,5 στα 5).\nΜια από τις πιο γνωστές εδώ και πολλά χρόνια, εμπορικές δίαιτες, το Weight Watchers ενσωματώνει ένα σύστημα σημείων, σύμφωνα με το οποίο τρόφιμα και ποτά βαθμολογούνται με βάση τις διατροφικές τους τιμές, ενώ υπάρχει καθημερινό επιτρεπτό συνολικό όριο. Πρόκειται για ένα ευέλικτο πρόγραμμα απώλειας βάρους . Έχετε 200 smartpoints στη διάθεσή σας κάθε μέρα με υγιεινά τρόφιμα που έχουν μικρότερο διατροφικό «κόστος» και ανθυγιεινά (πλούσια σε ζάχαρη και κορεσμένα λιπαρά) που «κοστίζουν» περισσότερο. Σε όλη τη διάρκεια της διαδικασίας, το Weight Watchers παρέχει προσωπικές συναντήσεις, online διαδικτυακή αλλά και τηλεφωνική υποστήριξη για να σας κρατήσουν στον «καλό δρόμο». Η απώλεια κιλών υπολογίζεται στο ένα περίπου κιλό την εβδομάδα.\nΗ θεωρία που υποστηρίζει είναι ότι υπάρχουν περισσότερα σημαντικά στοιχεία για την απώλεια βάρους από την καταμέτρηση των θερμίδων. Εάν κάνετε πιο υγιεινές επιλογές και αλλαγές συμπεριφοράς, θα αισθανθείτε καλύτερα ενώ χάνετε βάρος. Το συγκεκριμένο πρόγραμμα έχει σχεδιαστεί για να βοηθά τους ανθρώπους να τρώνε καλύτερα, να κινούνται περισσότερο και να αλλάζουν τη νοοτροπία τους. Το Weight Watchers Diet κατατάχθηκε # 4 στις καλύτερες δίαιτες συνολικά, # 1 στις καλύτερες δίαιτες απώλειας βάρους, # 1 στα καλύτερα εμπορικά διατροφικά πλάνα, # 3 στις καλύτερες δίαιτες για το διαβήτη, # 5 για υγιεινή διατροφή, # 1 για γρήγορη απώλεια βάρους, # 14 στις καλύτερες δίαιτες για την καρδιά και # 2 στις πιο εύκολες δίαιτες.\nΗ δίαιτα Volumetrics ήρθε στη δεύτερη καλύτερη θέση για απώλεια βάρους. Σχεδιασμένη από την Barbara Rolls, καθηγήτρια διατροφής στο Πανεπιστήμιο της Pennsylvania στο Centre County, επικεντρώνεται στην τοποθέτηση τροφίμων με χαμηλή πυκνότητα ενέργειας, όπως το γάλα χαμηλής περιεκτικότητας σε λιπαρά, τα δημητριακά και τα μη αμυλούχα φρούτα και λαχανικά, στο προσκήνιο της διατροφής, καθώς και στον περιορισμό των τροφίμων υψηλής πυκνότητας ενέργειας.\nΟι άνθρωποι τείνουν να τρώνε το ίδιο βάρος ή ποσότητα φαγητού κάθε μέρα, ανεξάρτητα από το πόσες θερμίδες παίρνουν. Καθώς κάποια τρόφιμα είναι λιγότερο ενεργειακά πυκνά από άλλα - δηλαδή, έχουν λιγότερες θερμίδες ανά γραμμάριο – το να γεμίζουμε το πιάτο μας με περισσότερα από αυτά σημαίνει ότι θα τρώμε λιγότερες θερμίδες χωρίς πραγματικά να τρώμε λιγότερο φαγητό. Τα τρόφιμα χαμηλής πυκνότητας, τα οποία είναι χαμηλά σε θερμίδες αλλά με υψηλή περιεκτικότητα σε όγκο, μας βοηθούν να αισθανόμαστε χορτάτοι και ικανοποιημένοι ενώ χάνουμε βάρος. Τα φρούτα και τα λαχανικά είναι ιδανικά. Μισό κιλό καρότων χαμηλής πυκνότητας, για παράδειγμα, περιέχει τόσες θερμίδες όσες έχουν τα 30 γρ. φιστικιών υψηλής πυκνότητας.\nΤο Volumetrics κατατάχθηκε # 5 στις καλύτερες δίαιτες συνολικά, # 2 στις καλύτερες δίαιτες απώλειας βάρους, # 3 στις δίαιτες για το διαβήτη, # 5 για υγιεινή διατροφή, # 3 για γρήγορη απώλεια βάρους, # 12 στις καλύτερες δίαιτες για την καρδιά και # 7 στις πιο εύκολες.


• eart:h •: 9 Μάη 1936 - Θεσσαλονίκη\n9 Μάη 1936 - Θεσσαλονίκη\nΤα αιματηρά γεγονότα του Μάη του 1936 στην Θεσσαλονίκη ξέσπασαν αυθόρμητα, με αφορμή την απεργία του καπνεργοστασίου «Κομέρσιας». Οι εργάτες είχαν υποβάλει τα αιτήματά τους στον εργοδότη και όταν αυτός τα απέρριψε, κατέλαβαν το εργοστάσιο, κλείστηκαν μέσα σε αυτό και με πανό και μαύρες σημαίες στα παράθυρα ζητούσαν συμπαράσταση των άλλων εργοστασίων. Σε λίγες μέρες κηρύσσεται παν – καπνεργατική απεργία κι από τις δύο συνομοσπονδίες και σωματεία, των συντηρητικών από τη μια και της Ενωτικής – που επηρέαζε το ΚΚΕ – από την άλλη.\nΉταν ακόμα η εποχή που η πολιτική του σταλινισμού ήταν υπέρ της γενίκευσης των απεργιών. Όταν η απεργία άρχισε να επεκτείνεται μέσα στους άλλους κλάδους, παίρνοντας γενικότερο χαρακτήρα, οι σταλινικοί που είχαν την πλειοψηφία, δίνουν εντολή να μετατραπούν οι διοικήσεις των σωματίων σε απεργιακές επιτροπές, οι δε γραμματείς τους να αποτελέσουν την Κεντρική Απεργιακή Επιτροπή. Και αυτό δίχως να προηγηθούν συνελεύσεις των σωματείων για να εκλέξουν οι ίδιοι οι εργάτες απεργιακές επιτροπές. Δεν έγινε καμία γενική συγκέντρωση, αλλά σε διάφορες συγκεντρώσεις σε σημεία της πόλης, ομιλητές από πρόχειρα βήματα μιλούσαν στο λαό. Σε μια τέτοια συγκέντρωση κοντά στην διασταύρωση Εγνατίας και Βενιζέλου, οι χωροφύλακες του Ε’ Αστυνομικού Τμήματος – που βρισκόταν στην Εγνατία απέναντι από τα λουτρά «Παράδεισος» στην πλατεία Αριστοτέλους – πυροβόλησαν χωρίς λόγο πάνω στους συγκεντρωμένους εργάτες και σκότωσαν 7 – 8. Κατόπιν πυροβολούν και σε άλλα σημεία, προσπαθώντας να διαλύσουν τους συγκεντρωμένους, σκοτώνοντας και άλλους, ανάμεσα σ’ αυτούς και γυναίκες. Οι σκοτωμένοι ήταν τελικά πάνω από 12 και οι τραυματίες πάνω από 300.\nΚοντά στην Εγνατία δολογονήθηκε ο Τάσος Τούσης.\nΟι σύντροφοί του τον τοποθετούν σε μία πόρτα.\nΑυτή η σφαγή προκαλεί την αγανάκτηση και εξέγερση των εργατών. Το τι έγινε είναι απερίγραπτο. Να κτυπούν οι καμπάνες πολλών εκκλησιών του Αγ. Δημητρίου καλώντας τον κόσμο σε εξέγερση, να γεμίζουν οι δρόμοι από αγανακτισμένες μάζες από τις διάφορες συνοικίες, άνδρες και γυναικόπαιδα με άγριες διαθέσεις να λυντσάρουν χωροφύλακες με πέτρες, να φωνάζουν «κάτω οι δολοφόνοι», άλλοι πάλι να θέλουν να βάλουν φωτιά στα τμήματα στα οποία οι δολοφόνοι αναγκάσθηκαν να κλειστούν μέσα και κάτω από το κτίριο του Διοικητηρίου στο υπόγειο, άλλοι εργάτες ζητούσαν όπλα κι αυτοί να καταγγέλλονται σαν προβοκάτορες από τους σταλινικούς. Οι σταλινικοί που ήταν πριν υπέρ της γενίκευσης των απεργιών τώρα προσπαθούν να συγκρατήσουν τις εξεγερμένες μάζες για να μην κάμουν έκτροπα (εδώ πρέπει να σημειώσω όταν ο γραφών μιλούσε στην οδό Εγνατίας και Βενιζέλου γωνία, ανεβασμένος σ’ ένα περίπτερο σε ογκώδη συγκέντρωση, ο σταλινικός κούτβης Σολομών Κοέν, στέλεχος του ΚΚΕ, διέδιδε στους συγκεντρωμένους πως εγώ που μιλάω πάνω στο περίπτερο, ήμουν χαφιές, Τότες μια ομάδα από νέους τσαγκαράδες που με γνώριζαν καλά του είπαν να ντρέπεται λιγάκι για την συκοφάντηση που έκαμε γιατί αν τον έπιαναν, του είπαν, οι εργάτες που δεν τον ξέρουν στην αγανάκτησή τους θα τον ξέσκιζαν – ας σημειωθεί πως η ομάδα αυτή των νέων ήταν σταλινικοί της κομματικής νεολαίας, κι ακόμη του είπαν πως εγώ δεν είμαι δικός τους αλλά ένας τίμιος εργάτης. Τα παιδιά ήρθαν και μου το είπαν για να προσέχω – αυτός έφυγε, όπως όμως αποκαλύφθηκε αργότερα με τη δικτατορία του Μεταξά, είχε παραδώσει στην ασφάλεια τους περισσότερους σταλινικούς ισραηλίτες και έλληνες στη Θεσσαλονίκη, όπως φαίνεται από χρόνια δούλευε για λογαριασμό της ασφάλειας μέσα στο ΚΚΕ, γιατί κάποτε όταν ακόμη ήταν ο Στίνας στο ΚΚΕ και υπεύθυνος της περιφερειακής Μακεδονίας Θράκης αυτός ο κούτβης Σολομών Κοέν του είχε προτείνει του Στίνα να κάμει μια φράξια μέσα στην ασφάλεια που γνώριζε όπως έλεγε ορισμένους «καλούς» για λογαριασμό του Κόμματος, για να μαθαίνουν τις κινήσεις της ασφάλειας, αλλά όπως απεδείχθη η ασφάλεια είχε γερή φράξια μέσα στο ΚΚΕ με αυτόν τον Σολομών Κοέν, τον Λιθοξόπουλο, τον Μελίκογλου κλπ.\nΗ εικόνα με τον θρήνο της μάνας του είναι η πιο γνωστή εικόνα της εξέγερσης.\nΑλλά οι μάζες είναι τώρα κυρίαρχες στους δρόμους και τότες δίνεται η εντολή να επέμβει ο στρατός. Ο στρατός όμως από την πρώτη στιγμή δείχνει φιλικές διαθέσεις και συμπάθεια στους εργάτες, οι οποίοι χειροκροτούν τους στρατιώτες και τους αγκαλιάζουν. Ο στρατός είναι στην ουσία με το μέρος των εργαζομένων. Συναδελφώνονται σχεδόν με το πλήθος και αυτό το βλέπουν οι ανώτεροί τους, Τότες κάνουν την εμφάνισή τους σε μια συνεδρίαση της Κεντρικής Απεργιακής Επιτροπής (ΚΑΕ) οι βενιζελικοί βουλευτές της Θεσσαλονίκης, Ζάνας και Μαυροκορδάτος, δήθεν για μεσολάβηση. Στην αρχή ζητούσαν να λυθεί η απεργία στα νοσηλευτικά ιδρύματα (βλέπεις τους πήρε ο πόνος τους ανθρώπους του ιδιώνυμου, τα κοπέλια του Βενιζέλου), να παρασχεθεί σ’ αυτά τροφοδοσία κλπ. Αλλά κατόπιν άρχισαν να επεμβαίνουν γενικότερα στο ζήτημα της απεργίας. Από τα μέλη της ΚΑΕ μόνο ο Π.Β., γραμματέας τότες των υφαντουργών αντέδρασε στις επεμβάσεις των Βενιζελικών βουλευτών. Όταν το ζήτημα ήρθε στις κλαδικές απεργιακές επιτροπές αντέδρασαν στους τσαγκαράδες οι σύντροφοι Γιάννης Ταμτάκος και Κώστας Κωσταντόπουλος, για τις παρεμβάσεις.\nΚυριακή 10 Μάη. Ο λαός της Θεσσαλονίκης κηδεύει τα θύματα της εξέγερσης\nΗ γενική πανελλαδική απεργία που είχαν υποσχεθεί να κηρύξουν οι δύο συνομοσπονδίες, ύστερα από εσκεμμένες παρελκυστικές διαπραγματεύσεις πάνω από μια εβδομάδα, είχε στο τέλος μηδαμινά αποτελέσματα. Η κατάσταση στο μεταξύ με την πάροδο των ημερών είχε ξεθυμάνει και η αποτυχία της ήταν αναμενόμενη. Ο στρατηγός Ζέπος αφού είδε ότι δεν μπορεί να χρησιμοποιήσει τον στρατό της Θεσσαλονίκης (οι χωροφύλακες ήταν πανικόβλητοι και κλεισμένοι στα αστυνομικά τμήματα) άρχισε να δίνει υποσχέσεις πως όλα τα ζητήματα των εργατών θα ικανοποιηθούν. Τα θύματα και οι οικογένειές τους θα αποζημιωθούν, οι δε ένοχοι θα τιμωρηθούν και πολλά άλλα. Οι αρχηγοί των εργατών, ο αξιοθρήνητος βουλευτής τους ΚΚΕ Μιχ. Σινάκος, ο Απόστ. Κρόζος και ο Σταυρίδης, που ήταν συντηρητικός, κάμουν δεκτές τις υποσχέσεις του στρατηγού Ζέπου και καλούν τους εργάτες να δώσουν εμπιστοσύνη στο «λόγο τιμής» ενός ανώτατου αξιωματικού και να πάνε ήσυχα στα σπίτια τους. Έτσι κατέληξε και κατάρρευσε προδομένη μια μεγαλειώδης εξέγερση. Την άλλη μέρα αντίς να ικανοποιηθούν τα ζητήματα των εργατών και να αποζημιωθούν οι οικογένειες των θυμάτων, η κυβέρνηση μετέφερε από τη Λάρισα νέο στρατό και ιππικό της εμπιστοσύνης της. Επίσης το λιμάνι της Θεσσαλονίκης γέμισε από πολεμικά πλοία, η πόλη τώρα στρατοκρατείται, αρχίζουν οι συλλήψεις και οι σταλινικοί με προκήρυξή τους καταγγέλλουν το Ζέπο που δεν κράτησε το λόγο της στρατιωτικής του «τιμής».\nΛίγα λόγια για τον μπαρμπα–Γιάννη Ταμτάκο\nΟ μπαρμπα - Γιάννης Ταμτάκος με τον Άγι Στίνα\nΓεννήθηκε το 1908. Δύο φορές πρόσφυγας από τη Μικρά Ασία, από 6 χρονών μπήκε στην παραγωγή πουλώντας κουλούρια και κάνοντας τον λούστρο. Το 1918 – 19, σε ηλικία 11 χρόνων πρωτοπήγε σε μια εργατική συγκέντρωση για την πρωτομαγιά στην Ευαγγελίστρια της Θεσσαλονίκης. Πλησιάστηκε από τους αρχειομαρξιστές το 1925 – 26, απ’ τον Πολλάτο και άλλους. Πήρε μέρος σ’ όλους τους απεργιακούς αγώνες, σαν τσαγκάρης με την ιδιότητα του εκλεγμένου συμβούλου και σαν γραμματέας του σωματείου των υποδηματεργατών Θεσσαλονίκης. Κατηγορήθηκε για τα γεγονότα του 1936 ως πρωτεργάτης μαζί με άλλους 52 εργάτες. Στάλθηκε εξορία και φυλακή για πολλά χρόνια, βάσει του ιδιώνυμου, μέχρι το 1942. Φεύγοντας η κυβέρνηση Τσουδερού τους άφησε εξόριστους στην Γαύδο και τους παρέδωσε στους Γερμανούς. Πολλοί απ’ αυτούς εκτελέστηκαν στο σκοπευτήριο της Καισαριανής και στο Νεζερό της Λάρισας. Έχει στο ενεργητικό του και πολλές αποδράσεις με πιο ηρωική αυτήν απ’ την Καισαριανή. Γνώρισε εκεί τους περισσότερους απ’ τους τουφεκισθέντες και θα ήταν ένας παραπάνω νεκρός να δεν δραπέτευε.\nΣαν επαναστάτης σοσιαλιστής δεν πήρε μέρος στον 2ο ιμπεριαλιστικό πόλεμο γιατί θεωρούσε το κίνημα του ΕΑΜ σαν εξάρτημα του επιτελείου της Μέσης Ανατολής, για την απελευθέρωση της ελληνικής αστικής τάξης. Καλλιεργούσε μαζί με τους συντρόφους του Στίνα, Βουρσούκη, Μακρή, Κρόκο, Καστοριάδη κλπ, τον επαναστατικό διεθνισμό για μια κοινωνία αυτόνομη, αυτοδιαχειριζόμενη, διακηρύσσοντας την συναδέλφωση των εμπόλεμων στρατιωτών. Γι’ αυτή του τη δράση καταδιώχθηκε από την αστική τάξη, τους φασίστες και τους σταλινικούς. Δεν ήταν λίγες οι φορές που ξέφυγε από το σταλινικό λεπίδι της Ο.Π.Λ.Α. («έτυχε» να κυκλοφορεί στην περίοδο των εκκαθαρίσεων με διάφορες ταυτότητες και ψευδώνυμα).\nΜετά τον πόλεμο φεύγει από την ελλάδα ουσιαστικά σαν πρόσφυγας. Επιστρέφει στην δικτατορία και έκτοτε ζει στη Θεσσαλονίκη.\n1 small step for man, 1 giant leap for mankind by Man on the moon at 00:14:00\nτο ΄΄δραμα'' ενος πρωθυπουργου.\nπ.α.ε Παναθηναικος... μια απο τα ιδια και του χρον...\nτι μερα και η σημερινη...\nAnna Karina (Bande A Part).\nη ντροπη της Ευρωπης.\nreflection of you..\nWhy are Americans short?\narovane - a secret.\nχριστιανισμος + ιθαγενεις της αμερικης.\nΔΙΚΑΤΣΑ - ΔΟ.Α.Τ.Α.Π ... Το χρονικο της μεγαλης απ...\nεργασια + [...] χαρα.\nο Βig Bud στην Αθηνα.\nΠατρίδα μ' αραεύω σε.\nSka-P - El Vals Del Obrero\nΣτρατος + Γραφειοκρατικη Παρανοια Μερος Α'.\nπαει και αυτο... τελειωσε.\ngeia sou vlakeia...\nτα πρασινα παπουτσια.\nφοιτητικες εκλογες - προτασεις:\nεπαναστατικος αγωνας + ενδοσκοπηση.\n"πολιτης", "εθνος" και "εξανθρωπισμος του ανθρωπου...\nσχετικα με την 24ωρη απεργια των δημοσιογραφων.\nLove lied [... to everybody].\nη ανηθικοτης του χειροφιληματος\nτηλεοπτικη καρικατουρα νο.3 "o/η τηλε-ψυχολογος"\nπηλικιο ή μαντιλα.\nγαλλικες προεδρικες εκλογες 2007 (καποια βιαστικα ...\nΟ ΒΑΣΙΛΙΑΣ ΣΤΟ ΘΡΟΝΟ ΤΟΥ!\nΑΡΚΕΤΑ ΡΕ ΜΑΛΑΚΕΣ...\nΕξαρχεια - Ο απαγορευμενος πλανητης.\nΗ ψυχή μου τρέμει σαν περιστέρι.\n3 Μαϊου 2007: Παγκόσμια Ημέρα της Ελευθεροτυπίας\n1 Μάη 1886, Σικάγο - Οι ρίζες της Πρωτομαγιάς.


8 μυστικά για την καλλιέργεια της πιπεριάς – Φτιαχνω Μονος Μου – Do it.gr\n11 Μαΐου 22:40 2020 by admin Print This Article\nΠιπεριά, το λαχανικό με τη μοναδική γεύση και τα περισσότερα χρώματα από κάθε άλλο κηπευτικό! H πιπεριά, μαζί με τη ντομάτα και τη μελιτζάνα ανήκει στην οικογένεια των σολανοειδών και αποτελεί βασικό συστατικό της μεσογειακής κουζίνας με τραγανή γεύση, εντυπωσιακό χρώμα και χαρακτηριστικο άρωμα! Η πιπεριά είναι μία σχετικά εύκολη καλλιέργεια που συναντάμε στους περισσότερους λαχανόκηπους, καθώς μας δίνει πολλούς καρπούς χωρίς να έχει ιδιαίτερες απαιτήσεις σε φροντίδα. Οι πιπεριές φυτεύονται μέσα στην άνοιξη, κι αν δεν έχουμε διαθέσιμο χώρο στον κήπο, μπορούμε να κάνουμε καλλιέργεια πιπεριάς σε γλάστρα στο μπαλκόνι ή στην αυλή μας για να απολαμβάνουμε τις αγαπημένες ποικιλίες πιπεριάς σε διάφορα χρώματα και γεύσεις την περίοδο του καλοκαιριού και του φθινοπώρου. Η πιπεριά θεωρείται πολύ ωφέλιμη για τη διατροφή μας, καθώς περιέχει πολλά θρεπτικά και αντιοξειδωτικά στοιχεία. Ας δούμε λοιπόν πώς μπορούμε να καλλιεργήσουμε πιπεριές για να τις χρησιμοποιήσουμε σε υπέροχες σαλάτες και μοναδικές συνταγές μαγειρικής. Ποιες είναι τα βασικά είδη και ποικιλίες πιπεριάς για να καλλιεργήσουμε; Οι γνωστότερες παραδοσιακές και ντόπιες ποικιλίες πιπεριάς που καλλιεργούνται στη χώρα μας είναι η στενόμακρη πρασινοκίτρινη πιπεριά κέρατο για τηγανητή καθώς και η κόκκινη γλυκιά μακρόστενη πιπεριά Φλωρίνης, πολύ νόστιμη για ψητή και γεμιστή με τυρί. Στη χώρα μας είναι καλλιεργούνται πολλές ακόμα ποικιλίες πιπεριάς, όπως η πιπεριά φλάσκα με πράσινο, κόκκινο, πορτοκαλί και κίτρινο χρώμα, ιδανική για σαλάτα ή μαγειρευτή, η πιπεριά «ντολμά» με τη λεπτή φλούδα κατάλληλη για τα γεμιστά, καθώς και η μικρή μακρόστενη πράσινη πιπεριά για να την βάλουμε στο ξύδι και να την κάνουμε τουρσί. Και για τους πιο «τολμηρούς» της παρέας, μπορούμε να καλλιεργήσουμε καυτερή πιπεριά τσίλι και πιπεριά καγιέν που έχουν το δικό τους φανατικό κοινό, καθώς αποτελούν εξαίσια πρώτη ύλη για πολλές πικάντικες συνταγές.\nΥπάρχουν πολλά είδη και ποικιλίες πιπεριάς για να καλλιεργήσουμε\nΠώς δημιουργούμε φυτά πιπεριάς και πότε τα φυτεύουμε; Η πιπεριά πολλαπλασιάζεται με τον σπόρο που συλλέγουμε από τον καρπό του φυτού. Είναι χρήσιμο να διατηρούμε το δικό μας σπόρο πιπεριάς, ώστε να γνωρίζουμε τα χαρακτηριστικά της κάθε ποικιλίας πιπεριάς που καλλιεργούμε. Θα πρέπει να γνωρίζουμε ότι ο σπόρος της πιπεριάς αργεί να φυτρώσει και θέλει λίγη υπομονή. Σε θερμοκρασίες γύρω στους 20°C και σε περιβάλλον με σχετική υγρασία χρειάζεται χρόνο τουλάχιστον 2-3 εβδομάδων. Για το λόγο αυτό, η κατάλληλη εποχή σποράς στο σπορείο μας είναι μέσα στο μήνα Φεβρουάριο, προκειμένου να φυτέψουμε νωρίς, μέσα στον Απρίλιο, τα φυτά που θα έχουμε ετοιμάσει. Διαφορετικά, μπορούμε να κάνουμε πιο όψιμη φύτευση, ειδικά αν βρισκόμαστε σε λιγότερο θερμές περιοχές της χώρας. Τι συνθήκες θέλει η καλλιέργεια της πιπεριάς για να αναπτυχθεί; Η πιπεριά αγαπά το ζεστό περιβάλλον και είναι σχετικά ευαίσθητη στους ανέμους και στο κρύο. Η νυχτερινή πτώση της θερμοκρασίας μπορεί να προκαλέσει παραμόρφωση στα πάνω φύλλα της πιπεριάς και να εμφανίσουν ένα χαρακτηριστικό καρούλιασμα. Φυτεύουμε τα νεαρά φυτά πιπεριάς μετά τα μέσα Απριλίου, όταν θα έχουν αρχίσει να ανεβαίνουν οι θερμοκρασίες τόσο οι ημερήσιες όσο και οι νυχτερινές. H πιπεριά χρειάζεται γόνιμο έδαφος μέσης σύστασης που διαθέτει καλή αποστράγγιση για να μας δώσει πλούσια παραγωγή. Φυτεύουμε τα φυτά πιπεριάς σε κατάλληλες αποστάσεις φύτευσης περίπου 50 εκατοστών μεταξύ των φυτών και 80–100 εκατοστών μεταξύ των γραμμών φύτευσης. Με αυτό τον τρόπο έχουμε καλύτερο αερισμό της καλλιέργειας που συνεισφέρει στη μείωση της ανάπτυξης μυκητολογικών ασθενειών και προσβολών από έντομα, καθώς επίσης βελτίωση της παραγωγής.\nΚάθε πότε χρειάζονται πότισμα οι πιπεριές στον κήπο; Η καλλιέργεια της πιπεριάς έχει αρκετές ανάγκες σε νερό για να ευδοκιμήσει και να δώσει μια καλή παραγωγή. Κατάλληλο σύστημα για το πότισμα του λαχανόκηπου και της πιπεριάς είναι η άρδευση με σταγόνες, καθώς εξασφαλίζει ομοιόμορφο πότισμα και εξοικονόμηση νερού. Ποτίζουμε τις πιπεριές τακτικά, 2 φορές τη βδομάδα, ενώ κατα τους καλοκαιρινούς μήνες χρειάζονται συχνότερο πότισμα περίπου κάθε 2 μέρες. Πρέπει να σημειώσουμε ότι κατά την διάρκεια της ανθοφορίας, η έλλειψη νερού μπορεί να προκαλέσει πτώση των ανθέων της πιπεριάς και να οδηγήσει σε μειωμένη καρποφορία των φυτών. Τι λίπασμα βάζουμε στις πιπεριές και πόσο συχνά; Η καλλιέργεια της πιπεριάς έχει σημαντικές ανάγκες σε θρεπτικά στοιχεία για να εξασφαλίσουμε καλή ανάπτυξη και ποιοτική παραγωγή καρπών. Αρχικά, πριν τη μεταφύτευση των φυτών της πιπεριάς στο χώμα, ενσωματώνουμε οργανική ουσία μέσα στους λάκκους φύτευσης, σε μορφή κομπόστ και χωνεμένης κοπριάς, καθώς επίσης βιολογικό λίπασμα πλούσιο σε κάλιο και ασβέστιο. Η προσθήκη ασβεστίου στις πιπεριές βοηθά στην αντιμετώπιση της ξηρής κορυφής, το φαινόμενο που εμφανίζεται μαύρισμα στις άκρες των καρπών της πιπεριάς. Κατά την καλλιέργεια της πιπεριάς, είναι σημαντικό να προσθέτουμε κάθε μήνα, πλήρες βιολογικό λίπασμα με κάλιο για να εξασφαλίσουμε νόστιμους και τραγανούς καρπούς.\nΞηρή κορυφή: Πώς αντιμετωπίζουμε το μαύρισμα στους καρπούς της πιπεριάς\nΠώς αντιμετωπίζουμε τις ασθένειες και τα έντομα που προσβάλλουν την πιπεριά; Η καλλιέργεια της πιπεριάς είναι σχετικά ανθεκτική σε μυκητολογικές ασθένειες. Αρκεί λοιπόν να χρησιμοποιήσoυμε θειάφι και θειοχαλκίνη για την οικολογική αντιμετώπιση των μυκητολογικών ασθενειών και ιδιαίτερα του ωιδίου που εκδηλώνεται με τον σχηματισμό κηλίδων στα φύλλα της πιπεριάς. Υπάρχουν όμως αρκετά έντομα όπως η μελίγκρα, οι βρωμούσες, ο αλευρώδης, η τούτα και ο τετράνυχος που δημιουργούν σοβαρά προβλήματα στην καλλιέργεια της πιπεριάς. Για την καταπολέμηση των εντόμων που προσβάλλουν την πιπεριά, προμηθευόμαστε κατά περίπτωση διάφορα εγκεκριμένα βιολογικά σκευάσματα από γεωπονικά καταστήματα, όπως οι σάπωνες αλάτων καλίου, ο βάκιλος Θουριγγίας και φυσική πυρεθρίνη. Εναλλακτικά, για την προληπτική προστασία από τα έντομα και τον τετράνυχο, μπορούμε να φτιάξουμε τα δικά μας οικολογικά σκευάσματα φυτοπροστασίας με σπιτικά υλικά, διαλύοντας μια κουταλιά της σούπας τριμμένο πράσινο σαπούνι και μία κουταλιά του γλυκού οινόπνευμα σε ένα λίτρο νερό ή 1 κουταλιά γλυκού μαγειρική σόδα και 2 κουταλιές σούπας ελαιόλαδο σε 2 λίτρα νερό.\nΠώς χρησιμοποιούμε το θειάφι στα κηπευτικά (+video)\nΠότε συγκομίζουμε τις πιπεριές και πως τις διατηρούμε; Η συγκομιδή των καρπών της πιπεριάς γίνεται περίπου μετά από 9-12 βδομάδες από τη μεταφύτευση των φυτών, ανάλογα την ποικιλία, τις καιρικές συνθήκες και τις καλλιεργητικές πρακτικές (πότισμα, λίπανση). Συλλέγουμε τους καρπούς της πιπεριάς, όταν αποκτήσουν το τελικό τους μέγεθος, σχετικά άγουρους με τραγανή σάρκα και το χαρακτηριστικό χρώμα της ποικιλίας που έχουμε επιλέξει. Θα πρέπει να σημειώσουμε ότι πολλές χρωματιστές ποικιλίες πιπεριάς, καθυστερούν να πάρουν το τελικό χρώμα κίτρινο, κόκκινο ή πορτοκαλί κι αυτό οφείλεται συνήθως στην έλλειψη καλίου. Κατά τη συγκομιδή, είναι πολύ σημαντικό να κόβουμε τους καρπούς με τμήμα του ποδίσκου για να έχουν καλύτερη συντήρηση για να μη χάνουν υγρασία από το σημείο του κοψίματος. Στη συνέχεια, μπορούμε να διατηρήσουμε εύκολα τους καρπούς της πιπεριάς στο ψυγείο για αρκετές μέρες για να τις απολαύσουμε φρέσκιες ή μαγειρεμένες. Κι ένα τελευταίο μυστικό για την καλλιέργεια της πιπεριάς Στα νότια μέρη της Ελλάδας, όπου ο χειμώνας είναι πιο ήπιος, το φυτό της πιπεριάς δεν ξεραίνεται στο τέλος της καλλιεργητικής χρονιάς παρά την παγωνιά. Έτσι μπουρούμε να διατηρήσουμε την καλλιέργεια και για την επόμενη χρονιά αν την φροντίσουμε κατάλληλα. Συγκεκριμένα, με το κατάλληλο κλάδεμα στα τέλη του χειμώνα, η πιπεριά θα βλαστήσει ξανά την επόμενη χρονιά και θα μας δώσει ξανά μια δεύτερη πρώιμη παραγωγή, αρκετά πιο περιορισμένη από την παραγωγή της πρώτης χρονιάς.\nΦύτευση και καλλιέργεια πιπεριάς σε γλάστρα\nΑποστάσεις φύτευσης για την καλλιέργεια λαχανικών 0\n4 μυστικά για καλλιέργεια βλίτου 0\nΤρία μυστικά για νόστιμες φράουλες 0


Καβουκλής διετίας για το Δαμάγητο | Η ΡΟΔΙΑΚΗ\nΚαβουκλής διετίας για το Δαμάγητο\nΤον 24χρονο πρώην μεσοεπιθετικό του Ακουσίλαου έκανε δικό του το σωματείο του Θεολόγου\nΗμερομηνία 05/07/17 19:55\nΣτη δεύτερη μεταγραφή του προχώρησε χθες ο Δαμάγητος.\nΜετά τον αμυντικό Σίλα Νικολίκο, το σωματείο του Θεολόγου απέκτησε τον γεννημένο το 1993 πρώην μεσοεπιθετικό του Ακουσίλαου Μιχάλη Καβουκλή, τον οποίο και καλωσορίζει μέσα από την παρακάτω ανακοίνωση:\n«Ο Α.Σ. Δαμάγητος ανακοινώνει την έναρξη συνεργασία με τον ποδοσφαιριστή Καβουκλή Μιχάλη για τα επόμενα δύο χρόνια.\nΟ νεαρός μεσοεπιθετικός έχει αγωνιστεί τα τελευταία χρόνια σε ομάδες της Α’ και της Β’ κατηγορίας των τοπικών μας πρωταθλημάτων και το τελευταίο διάστημα πολλές ήταν οι ομάδες που ήθελαν να τον εντάξουν στο δυναμικό τους.\nΟ παίκτης πείσθηκε από το πολυετές πλάνο της ομάδας μας και με ευχαρίστηση συμφώνησε να συνεργαστούμε.\nΜε μεγάλη μας χαρά τον καλωσορίζουμε στην οικογένεια του Δαμάγητου και του ευχόμαστε υγεία εντός και εκτός αγωνιστικών χώρων».


Rocky Mountain Paddleboard (Ντένβερ, Κολοράντο) - Κριτικές\nΔραστηριότητες κοντά σε: Rocky Mountain Paddleboard\nRocky Mountain Paddleboard, Ντένβερ - Κριτικές\nΝο 3 από 10 Εκδρομές με σκάφος και θαλάσσια σπορ - Ντένβερ\nΟ/Η Stacey B έγραψε μια κριτική Σεπ 2019\nFort Lupton, Κολοράντο20 συνεισφορές2 χρήσιμες ψήφοι\nΑυτή ήταν η δεύτερη φορά που μιλούσαμε με το Rocky Mountain. Αυτοί είναι τέλειοι! Όλοι είναι τόσο φιλικοί. Έχουν εξαιρετική τιμολόγηση, εύκολη κράτηση σε απευθείας σύνδεση και εξαιρετικό εξοπλισμό! Σχεδιάζουμε να κλείσουμε μία ακόμη φορά μαζί τους πριν από το τέλος του έτους. !…\nΟ/Η ChelseyLK έγραψε μια κριτική Σεπ 2019\nΌμορφη λίμνη! Το προσωπικό ήταν φιλικό και εύκολο να πάει. Περάσαμε 2 ώρες στη λίμνη και είχαμε έναν εκπληκτικό χρόνο χαλάρωσης.\nΟ/Η Leah S έγραψε μια κριτική Αύγ 2019\nΤο προσωπικό που συναντήσαμε ήταν πολύ ωραίο, εξυπηρετικό και διασκεδαστικό. Είχαμε μια αμμοβολή στην λίμνη.\nΟ/Η Jerri W έγραψε μια κριτική Αύγ 2019\nSuperior, Κολοράντο16 συνεισφορές3 χρήσιμες ψήφοι\nΤι εμπειρία διασκέδασης\nΕκτός από μια όμορφη και ήρεμη μέρα, δεν θα μπορούσαμε να ζητήσουμε καλύτερη εμπειρία. Το προσωπικό είναι τόσο ευγενικοί και χρήσιμοι και ενθαρρυντικοί. Θα έπρεπε να είχαμε κλείσει 2 ώρες αντί για ένα και δεν μπορούμε να περιμένουμε να το ξανακάνουμε. Union Reservoir είναι το…\nΟ/Η heidijo2016 έγραψε μια κριτική Αύγ 2019\nErie, Κολοράντο32 συνεισφορές3 χρήσιμες ψήφοι\nΜεγάλη ώρα !!!\nΝοικιάστηκαν 2 κουτάκια με κουπί για να βγαίνουν σε ένα παντελόνι με πανσέληνο. Είχαμε την καλύτερη στιγμή! Το προσωπικό ήταν πολύ εξυπηρετικό και ο εξοπλισμός ήταν σε πολύ καλή κατάσταση. Σίγουρα θα πάμε ξανά πίσω.\nΚαγιάκ και κανό, Ενοικιάσεις εξοπλισμού, Όρθια κωπηλασία, Περιηγήσεις με πεζοπορία και κάμπινγκ


ΘΕΟΣΚΕΠΑΣΤΗ: Πορεία προς την... φώτιση!\nΞημέρωσε της Θεοσκεπάστου (13/4) πάνω από την Άνδρο. Γιορτάζει η πολιούχος της Άνδρου. Η εορτή της προσελκύει παραδοσιακά, λόγω της επισημότητας, όλους τους... επίσημους! Κάτι που αποτυπώσαμε στον χθεσινό απογευματινό Θεολόγο (12/4), που πέσαμε πάνω σε υπουργούς, βουλευτές, υποψήφιους βουλευτές, έπαρχο κλπ. Όλοι μαζί στο μικρό σαλόνι του Θεολόγου να ταξιδεύουν προς την Θεοσκέπαστη. Στην φωτογραφία ξημέρωμα στην Άνδρο ανήμερα της γιορτής (φωτ. Εν Άνδρω).\nΕπίσημος προσκεκλημένος από την κυβέρνηση ο αν. υπουργός Ναυτιλίας Νεκτάριος Σαντορινιός. Εδώ μιλά με τον αντιπεριφερειάρχη Κυκλάδων Γιώργο Λεονταρίτη που συνταξίδεψαν προς Άνδρο. Ακόμα και στο ταξίδι έλυναν εκκρεμότητες. Κι εδώ που τα λέμε λογικό. Ο προηγούμενος υπουργός Ναυτιλίας Π. Κουρουπλής άφησε μόνο εκκρεμότητες και ο Ν. Σαντορινιός πέτυχε έναν μικρό άθλο λύνοντας και διορθώνοντας τα αδιόρθωτα. Ιδίως στην ακτοπλοΐα. Κάτι που τους το επισημάναμε. Ιδιαίτερος άνθρωπος αυτός ο σεμνός Ροδίτης υπουργός που ξέρει καλά την ακτοπλοΐα ως νησιώτης. Να σημειώσουμε ακόμα πως όπως είπε θα κάνει συγκεκριμένες εξαγγελίες για το Γαύριο (φωτ. Εν Άνδρω).\nΣτο σαλόνι μαζί και ο βουλευτής Κυκλάδων της ΝΔ και πρωην υπουργός Εργασίας Γιάννης Βρούτσης (αριστερά). Τακτικός επισκέπτης της Άνδρου ο Ναξιώτης πολιτικός όλα τα χρόνια. Διατηρεί προσωπικούς δεσμούς με πολλούς στο νησί. Στην φωτογραφία διακρίνονται επίσης ο βουλευτής του ΣΥΡΙΖΑ Ν. Συρμαλένιος, ο έπαρχος Άνδρου Δ. Λοτσάρης και οι Γ. Λεονταρίτης και Δ. Σαντορινιός που συζητάνε (φωτ. Εν Άνδρω).\nΆλλη μια φωτογραφία με τον βουλευτή Κυκλάδων του ΣΥΡΙΖΑ Ν. Συρμαλένιο σε πρώτο πλάνο. Από την φωτογραφία απουσιάζει και ο βουλευτής Κυκλάδων του ΣΥΡΙΖΑ Αντώνης Συρίγος που είχε βγει έξω. Με την ευκαιρία που βρήκαμε τον Νίκο Συρμαλένιο τον ρωτήσαμε για την υπόθεση του δικτύου ίντερνετ που μπαίνει στην Άνδρο και δεν συνδέει τα Ρέματα και δεν περνά από αρκετά άλλα χωριά (του είχαν στείλει και επιστολές οι κάτοικοι). Είναι η πρώτη φάση μας απάντησε θα υπάρξει και επόμενη. Ίδωμεν... (φωτ. Εν Άνδρω).\nΜια εγκάρδια σκηνή μεταξύ του υπουργού Ν. Σαντορινιού και επάρχου Δ. Λοτσάρη. Η γνωριμία τους κρατά από τον καιρό που ήταν και οι δύο περιφερειακοί σύμβουλοι Νοτίου Αιγαίου 2011-2014 και αν και πολιτικοί αντίπαλοι ο δεύτερος είχε φιλοξενήσει τον πρώτο στην Άνδρο. Από τότε είχε να έρθει στην Άνδρο ο Σαντορινιός. Ο Λοτσάρης από την... προηγούμενη μέρα που είχε περάσει απέναντι για δουλειά όπως του εξηγούσε και γελάγανε! Δεξιά ο Γ. Βακόνδιος, πολιτευτής της ΝΔ στις προσεχείς εκλογές, που με την αλλαγή των συσχετισμών μεταξύ των δύο μεγάλων κομμάτων ελπίζει βάσιμα να βγει βουλευτής Κυκλάδων όπως έλεγε (φωτ. Εν Άνδρω).\nΠαρεπιπτόντως εκτός από τους πολιτικούς έχει ήδη φτάσει στο νησί και η φρεγάτα του Πολεμικού Ναυτικού για την γιορτή της πολιούχου της Άνδρου. Είθε η πορεία προς την Θεοσκέπαστη όλων αυτών να τους δώσει φώτιση (όπως είπε και ο Γ. Λεονταρίτης) ώστε να επιτελέσουν το έργο τους μπας και δει άσπρη μέρα (εκτός από όταν χιονίζει) ο τόπος.\nΧρόνια Πολλά ευχομεθα Η Παναγία να μας έχει υπό την Προστασία της σε όλο τον κόσμο υγεία κκ ότι άλλο επιθυμουμε.\nΌπου χαρά και γάμος....